Berapa Besarkah Map The Division Jika Dibandingkan Dengan GTA V & Fallout 4?

Kita akan meneroka Bandar New York sekali lagi pada minggu ini. Jadi, apa kata kita tengok sikit berapa besar sebenarnya map dalam The Division.

Walaupun hanya memberikan sedikit sahaja kawasan untuk dimainkan dalam Closed Beta tempoh hari, para pemain sudah merasakan map dalam The Division adalah sangat besar. Puas sudah kami berjalan di bandar pasca-bencana ini, namun masih banyak lagi tempat yang belum diterokai. Walaupun map dalam The Division tidaklah dibuat dengan nisbah 1:1 kepada keluasan sebenar Bandar New York, ia tetap membuatkan kami penat berjalan dan berlari dari satu tempat ke satu tempat yang lain.
JomBaca: Berapa Besarkah Map Just Cause 3 Jika Dibandingkan Dengan GTA V?
Walau bagaimanapun, adakah ianya cukup besar jika dibandingkan dengan map yang terdapat dalam GTA V dan Fallout 4? MarcoStyle telah membuat perbandingan ini. Dalam video tersebut, beliau telah membandingkan map dalam tiga game tersebut – dan banyak info baru yang kita boleh ambil daripada analisis beliau ini.
Map GTA V vs The Division.
Setelah melakukan beberapa analisis, beliau telah berjaya memutuskan bahawa gambar di atas adalah perbandingan map dalam The Division dan GTA V. Nampaknya, map dalam The Division adalah jauh lebih kecil daripada GTA V!
Pasti ramai yang akan berkata, “ahh, kecil betul map dalam The Division. Mesti cepat bosan!” Tapi, nanti dulu. Kita harus ingat bahawa, di sebalik kedua-duanya adalah game open-world, namun, cara bermain dalam kedua-dua game ini adalah sangat berbeza, terutamanya apabila kita berbicara tentang bagaimana caranya kita pergi dari satu tempat ke satu tempat yang lain.
Dalam GTA V, kita disajikan dengan pelbagai kenderaan yang tidak terkira banyaknya, manakala dalam The Division, kita hanya berjalan kaki dan berlari dalam map tersebut. Tiada apa-apa kenderaan, hatta sebuah basikal pun.
Jadi? Mengatakan bermain The Division akan cepat bosan kerana map-nya yang kecil mungkin tidak tepat untuk dilontarkan. Pasti kita akan mencungap dan letih untuk berjalan dari satu kawasan ke satu kawasan yang lain dengan hanya berjalan kaki!

Justeru, berdasarkan alasan itu, maknanya, lebih baik kita melakukan perbandingan dengan game open-world yang juga tidak mempunyai apa-apa kenderaan untuk pergi dari satu ke satu tempat yang lain. Jadi, tiada yang lebih sesuai daripada melakukan perbandingan dengan map dalam Fallout 4.
Map dalam GTA V vs The Division vs Fallout 4.
Berdasarkan gambar di atas, kelihatan map dalam The Division dan Fallout 4 adalah tidak jauh beza antara satu sama lain. Kedua-duanya seakan-akan mempunyai saiz map yang sama!
Tapi, timbul pula persoalan lain. Korang pasti sudah mengetahui bahawa dalam Fallout 4, kita tidak mempunyai banyak bangunan seperti mana yang terdapat dalam The Division. Korang juga pasti mengetahui bahawa tidak semua bangunan dalam The Division boleh di-akses, atau dalam erti kata lain, tidak boleh masuk, berjalan dan melepak di dalam bangunan-bangunan tersebut.
Jadi, dengan kawasan yang lebih luas dalam Fallout 4 serta jalan-jalan yang lebih sempit dan kecil dalam The Division, adakah telah memberikan jawapan bahawa map dalam Fallout 4 lebih besar jika dibandingkan dengan The Division? Korang sendiri jadi penentunya.

Mungkin korang tertanya, bagaimana brader MarcoStyle ini melakukan analisis dan perbandingan ini. Rasanya, ia tidaklah sesuai untuk penulis menerangkannya. Korang tengok sajalah sendiri video brader ini dalam menerangkan bagaimana beliau melakukan analisisnya:

Ubisoft telah pun mengumumkan tarikh Open Beta yang akan dijalankan tidak lama lagi.
Game penuh Tom Clancy’s The Division akan dilancarkan pada 8 Mac 2016.
JomBaca: The Division: Saiz Game Penuh Versi Digital Dah Leaked!


Mufti Negeri Sembilan Mahu Kerajaan Haramkan PUBG Kerana Mendidik Anak Muda Ke Arah Keganasan

Sebelum ini, pihak polis mahu Suruhanjaya Komunikasi dan Multimedia Malaysia (SKMM) memainkan peranan proaktif dalam mengawal game PUBG.

Terbaru, Mufti Negeri Sembilan, Datuk Mohd Yusof Ahmad pula telah bersuara. Beliau mengatakan bahawa PUBG perlu diharamkan kerana mendidik generasi muda ke arah aktiviti keganasan selain menghilangkan perasaan belas kasihan, lapor Harian Metro.
Kerajaan perlu memikirkan perkara itu kerana memberi kesan terhadap kanak-kanak, budak dan remaja yang sedang membesar, tambah beliau.
“Bagi saya permainan seperti ini sudah dirancang dalam tempoh yang lama. Tujuannya membentuk generasi muda menyukai aktiviti perang, tempur dan ganas,” katanya.
Mohd Yusof berkata, bagi umat Islam ia bukan perkara baik tambahan pula boleh dimainkan sesiapa menggunakan komputer riba dan telefon bimbit.
“Sebagai kerajaan, perhatikanlah baik dan buruk dan sebagai Menteri fikirlah adakah ia sesuai dijadikan esports,” katanya.
Katanya, game itu tidak sesuai dengan kehidupan seharian umat Islam, justeru pihak pemerintah wajib mengekangnya.
“Kita tidak tahu apa yang akan berlaku di kemudian hari. Saya yakin PUBG boleh menghilangkan perasaan simpati, belas ihsan, kasih sayang dan membentuk anak muda yang tiada perasaan.
“Dalam keadaan semasa, jika hukuman mati mahu dihapuskan tidak mustahil suatu hari nanti senjata api boleh dimiliki tanpa lesen. Jika PUBG sudah dihadam ramai anak muda, fikirkanlah kesannya,” katanya.

Kami pasti pembaca JomGaming ingin mengatakan sesuatu tentang kenyataan beliau ini. Berikan komen korang, tapi ingat, berhemahlah dalam berkata-kata.


The Witcher 3 Versi Konsol Generasi Terkini Bakal Tiba Pertengahan Kedua Tahun Ini

Ya, The Witcher 3: Wild Hunt sudahpun boleh dimainkan di PS5 dan Xbox Series sekarang, namun ia hanyalah versi PS4 dan Xbox One melalui fungsi backward compatibility.
CD Projekt Red telah mengumumkan bahawa The Witcher 3 versi PS5 dan Xbox Series yang sebenar akan dilancarkan sekitar pertengahan kedua tahun 2021. Walaupun belum berkongsikan butiran lanjut, lazimnya kemaskini untuk konsol generasi terkini akan menampilkan paparan resolusi lebih tinggi, frame-rate lebih stabil dan beberapa penambahbaikan lain.
Kemaskini ini akan dikendalikan oleh Saber Interactive, iaitu studio sama yang membawakan game open-world itu untuk Nintendo Switch tahun lalu.

pic.twitter.com/WI5CnPLAJx— CD PROJEKT IR (@CDPROJEKTRED_IR) March 30, 2021


Isu Penggunaan Mouse Dan Keyboard Dalam Rainbow Six Siege Di Konsol Tidak Dapat Dibendung, Kata Ubisoft

Bermain game bergenre first-person shooter (FPS), menggunakan keyboard dan mouse (KBM) semestinya adalah yang terbaik. Walau bagaimanapun, penggunaan KBM di PS4 dan Xbox One sering menjadi isu disebabkan perkakasan asal yang digunakan di konsol-konsol ini adalah controller dengan rekaan biasa.

Di satu pihak, ia mengatakan bahawa penggunaan KBM di konsol tiada masalahnya kerana apabila mereka mampu untuk membelinya, mereka berhak untuk menggunakannya. Di pihak yang satu lagi pula, ia berpendapat bahawa menggunakan KBM di konsol seolah-olah melakukan kaedah pay-to-win. Mereka yang menggunakan controller pastinya akan lebih mudah dikalahkan dengan refleks dan sasaran yang lebih tepat oleh mereka yang menggunakan KBM.
Sebelum ini, pengarah game Overwatch, Jeff Kaplan juga pernah menyuarakan tentang isu ini. Beliau pernah menyarankan kepada Sony dan Microsoft sama ada untuk mengharamkan KBM dan peranti converter (seperti XIM) atau menyokong KBM secara mudah dan terbuka kepada semua pemain.

JomBaca: Blizzard Sahkan Bahawa 3 Map Baru Akan Diperkenalkan Dalam Overwatch
Selain Overwatch, komuniti Rainbow Six Siege juga merupakan antara komuniti game FPS di konsol yang sering menimbulkan isu ini. Seorang pemain, Dikke_Neus telah meluahkan perasaannya di forum rasmi Ubisoft, di mana beliau cukup kecewa dengan mereka yang menggunakan KBM. Katanya, ia umpama salah satu cara menipu (cheating) dalam game ini.
Kemudian, thread tersebut telah mendapat balasan daripada pengurus komuniti Rainbow Six Siege sendiri. Beliau telah menjelaskan bahawa sokongan KBM secara native telah dipadamkan daripada game itu. Namun, mereka yang menggunakan KBM ini telah menggunakan perkakasan tambahan di mana developer tidak boleh mengesan penggunaan KBM, dan game tersebut hanya mengesan ia sebagai controller biasa.
Pengurus komuniti itu menambah, “tiada apa yang boleh dilakukan dari pihak kami.”

JomBaca: Rainbow Six Siege Tidak Akan Ditambah Dengan Game Mode Baru, Sasarkan 50-100 Operators
Membincangkan isu ini umpama mencurahkan air ke daun keladi sekiranya developer masih tidak mampu mengekang “cheating” ini dengan lebih berkesan. Pemain-pemain akan terus menggunakan KBM dan pemain-pemain yang menggunakan controller akan terus-terusan merungut.
Apa-apa pun, apa pendapat anda mengenai perkara ini? Adakah penggunaan KBM dalam game-game FPS di konsol adalah sesuatu yang tidak perlu dijadikan isu atau ia sememangnya perlu dihentikan dengan kadar segera? Kongsikan dengan kami.
JomBaca: Rainbow Six Siege: Boleh Beli or Boleh Blah!?


Bagaimana Rupa Kotak Game-Game PlayStation VR Nanti? Jom Kita Tengok!

Untuk PlayStation 4, macam mana kita nak bezakan sama ada ia adalah game untuk PlayStation VR atau game biasa? Ini adalah rupa kotaknya nanti.

Rupa kotak dan muka hadapan untuk game-game PlayStation VR nampaknya telah dikeluarkan oleh beberapa penjual game online. Artwork untuk dua game PlayStation VR – Rigs: Mechanized Combat League dari Guerrilla Games dan PlayStation VR Worlds dari London Studio baru-baru ini telah diletakkan di laman web Best Buy.
Artwork tersebut telah memperlihatkan banner yang tertulis “PLAYSTATION VR GAME” di bahagian atas dan meletakkan “YOU’LL NEED THIS”, dengan menunjukkan gambar headset PlayStation VR dan PlayStation Camera di bahagian bawah kanan.

Best Buy menyenaraikan Rigs: Mechanized Combat League dengan harga USD49.99 (~RM198) dan PlayStation VR Worlds dengan harga USD39.99 (~RM159) – satu harga yang lebih rendah ditawarkan jika dibandingkan dengan harga game-game PS4 biasa, iaitu USD59.99 (~RM238).
Selain itu, Batman Arkham VR pula disenaraikan dengan harga USD19.99 (~RM79), bermakna, ini menandakan bahawa game virtual reality spin-off keluaran Rocksteady ini adalah game yang menampilkan bajet rendah.
Walau bagaimanapun, kotak game PlayStation VR di atas adalah yang disediakan untuk pasaran Amerika Syarikat. Ia kelihatan sedikit berbeza jika dibandingkan dengan kotak game PlayStation VR untuk pasaran rantau PAL (Australia, Eropah, New Zealand).

Apa yang dapat kita lihat, ia meletakkan sama ada ia adalah “PLAYSTATION VR REQUIRED” atau “PLAYSTATION VR COMPATIBLE”. Senang kata, terdapat game yang “wajib” untuk menggunakan setup PlayStation VR (headset dan camera), dan ada juga game yang diberi pilihan sama ada mahu menggunakan setup PlayStation VR ataupun tidak.
Apa-apa pun, jangan lupa untuk menonton livestream yang akan diadakan Sony pada 28 Julai ini nanti – mendedahkan pelbagai maklumat mengenai PlayStation VR untuk pasaran Asia. Anda boleh dapatkan segala info tentang livestream ini di sini.
Sumber: Polygon.


League of Legends, FIFA 17 Dan Honour of Kings Adalah Game Paling Laris 2017 Setakat Ini Di PC, Konsol Dan Mobile

Organisasi yang fokus kepada analisis dalam industri gaming, SuperData telah mengeluarkan statistik yang baru. Kali ini, analisis yang dikeluarkan adalah berkaitan dengan apa yang telah berlaku sepanjang separuh masa pertama untuk tahun 2017.

Dalam kedudukan di tiga platform gaming utama yang dikeluarkan, statistik daripada SuperData boleh dikatakan mengejutkan sesetengah pihak. Antara data yang paling menarik dikeluarkan dalam laporan ini adalah kedudukan 10 video game teratas yang paling memperoleh pendapatan tertinggi dari Januari hingga Jun 2017.
League of Legends mengungguli carta PC master race. Ia diikuti oleh Dungeon Fighter Online, Crossfire dan Fantasy Westward Journey II.
Untuk platform konsol pula, game bola sepak yang cukup popular di seluruh dunia berada gah di kedudukan teratas. Di tangga kedua pula inilah yang bakal mengejutkan ramai pihak. Ia bukanlah game esports, malah bukanlah game yang baru dikeluarkan pada tahun ini – iaitu Grand Theft Auto V. Dikeluarkan pada tahun 2013, ia masih lagi menjadi antara game yang memperoleh pendapatan tertinggi pada separauh masa pertama 2017. Ia kemudian diikuti oleh Battlefield 1 dan Call of Duty: Infinite Warfare.
Kemudian kita beralih kepada platform mobile pula. Game dari China, Honour of Kings mengukuhkan kedudukan di nombor satu. Fantasy Westward Journey, Monster Strike, Clash Royale dan Clash of Clans melengkapkan kedudukan 5 teratas dalam platform ini.
Sebuah lagi game yang sebenarnya layak untuk disebut adalah game keluaran Blizzard, iaitu Overwatch. Game bergenre team shooter ini mengesahkan mengapa ia adalah antara game paling popular masakini. Overwatch berada di kedudukan ke-8 di platform PC, manakala di kedudukan ke-10 di platform konsol.
Korang boleh lihat senarai penuh kedudukan 10 game paling laris untuk tahun 2017 setakat ini di platform PC, konsol dan mobile di bawah:
PC

League of Legends
Dungeon Fighter Online
Crossfire
Fantasy Westward Journey II
World of Warcraft
World of Tanks
DotA 2
Overwatch
Counter Strike: Global Offensive
New Westward Journey Online II

Konsol

FIFA 17
Grand Theft Auto V
Battlefield 1
Call of Duty: Infinite Warfare
Tom Clancy’s Ghost Recon: Wildlands
Call of Duty Black Ops II
Destiny
Madden NFL 17
NBA 2K17
Overwatch

Mobile

Honour of Kings
Fantasy Westward Journey
Monster Strike
Clash Royale
Clash of Clans
Game of War: Fire Age
Lineage 2 Revolution
Mobile Strike
Onmyoji
Fate/Grand Order

Jadi, apa pula jangkaan korang untuk separuh masa kedua bagi tahun 2017? Apakah game-game 2017 yang masih belum dikeluarkan yang bakal menggegarkan industri gaming untuk tahun ini? Atau mungkin kedudukan ini akan terus kekal hingga penghujung tahun?
Kongsikan pendapat korang dalam ruangan komen di bawah.


Call of Duty: Black Ops Cold War Memerlukan Storan Sehingga 250GB

Dah cukup letih melayan storan untuk Call of Duty: Modern Warfare yang terlalu besar? Simpan keletihan korang itu kerana game COD seterusnya juga memeningkan kepala.
Call of Duty: Black Ops Cold War nampaknya akan memerlukan storan yang cukup besar, hampir sama seperti apa yang diperlukan untuk COD yang lalu. Activision dan Treyarch telah mengeluarkan spesifikasi minima dan yang direkomenkan untuk Black Ops Cold War di PC– dan bersedialah korang kerana ia mereka mengatakan game ini memerlukan storan antara 50GB hingga 250GB.
Saiz antara 50GB dengan 250GB ini berbeza mengikut prestasi dan resolusi yang ingin pemain gunakan di PC, yang mana korang boleh lihat jadual perbandingan di bawah. Secara ringkasnya, kalau korang hanya ingin bermain mode multiplayer, hanya 50GB diperlukan, manakala 175GB diperlukan untuk korang mengakses semua mode yang ada. Akhir sekali, 250GB diperlukan sekiranya korang ingin bermain dalam resolusi 4K dengan kehadiran ray-tracing.

Dan seperti kebanyakan game lain, saiz storan yang diperlukan ini tidak akan jauh berbeza dengan apa yang diperlukan di konsol. Lebih memeritkan apabila konsol tidak mempunyai keupayaan untuk meng-uninstall mode-mode yang tidak mahu dimainkan seperti yang boleh dilakukan di PC.
Call Of Duty: Black Ops Cold War akan dilancarkan ke PC, PS4, PS5, Xbox One, dan Xbox Series pada 13 November ini.


Versi Demo PES 2020 Diumumkan – Tarikh Keluar, Senarai Kelab, Edit Mode

Macam biasa, sebelum dilancarkan sepenuhnya pasti akan ada versi demo.

The #eFootballPES2020 Demo is coming…
✅ Releases July 30th.✅ Available on PS4, Xbox One & Steam.✅ Teams include Arsenal, FC Barcelona, Boca Juniors, River Plate + more.✅ Includes online gameplay & access to edit mode.#PlayingIsBelieving pic.twitter.com/GgIvsGgset
— eFootball PES (@officialpes) June 29, 2019
Konami telahpun berkongsi beberapa info penting tentang versi demo untuk game bola sepak akan datang mereka, eFootball PES 2020.
Versi demo eFootball PES 2020 akan dilkeluarkan pada 30 Julai 2019 untuk PC, PS4 dan Xbox One.
Demo ini akan menampilkan Barcelona, Arsenal, Palmeiras, Flamengo, Corinthians, Vasco da Gama, Boca Juniors, River Plate, Universidad de Chile, Colo-Colo, serta tiga lagi pasukan yang mereka masih rahsiakan.
Kemaskini: Tiga lagi pasukan itu ialah Manchester United, Bayern Munich dan Juventus.
Selain boleh dimainkan secara offline seperti biasa, demo ini juga nanti akan membawakan mode online. Kemungkinan besar meletakkan mode Quickmatch melawan pemain lain secara rawak.
Apa yang paling menarik dan buat pertama kalinya, Konami akan meletakkan Edit Mode dalam versi demonya. Antara liga yang boleh di-edit dalam versi ini ialah Division 1 & 2 England, Division 2 Sepanyol, PEU league, PLA league, dan PAS league. Lebih mengejutkan ialah data yang ada dalam Edit Mode ini boleh dibawa/dipindah ke versi game penuh kelak.

Great news for our community! #eFootballPE2020 Demo (July 30)
▶ Edit Mode includes the options to edit the following teams.
🏴 div. 1 & div. 2🇪🇸 div. 1PEU leaguePLA leaguePAS league
As we mentioned on our livestream, all data carries over to the final game.
— eFootball PES (@officialpes) June 29, 2019
eFootball PES 2020 akan dilancarkan sepenuhnya pada 10 September 2019 untuk PC, PS4 dan Xbox One.

[IKLAN]
Berminat nak dapatkan PES 2020? Korang boleh hubungi PES Malaysia untuk pre-order dengan letakkan deposit dulu sebanyak RM50. Paling penting, dapat servis yang mantap & semestinya PES 2020 versi R3 (Asia)!


Pemandu F1 Akan Berlumba Dalam Video Game Rasmi Selepas Perlumbaan Sebenar Dibatalkan

Boleh dikatakan kesemua kejohanan sukan antarabangsa dibatalkan pada ketika ini dalam situasi pandemik COVID-19, dan termasuk jugalah musim perlumbaan F1.
Bagi mengisi masa terluang, serta menghiburkan para peminat perlumbaan permotoran itu, penganjur Formula 1 telah mengumumkan siri F1 Esports Virtual Grand Prix — sebuah kejohanan esports yang akan menampilkan beberapa pemandu sebenar F1, dimainkan dalam video game rasmi F1 2019 yang dibangunkan Codemasters.
Kejohanan esports ini akan dimainkan di platform PC, serta akan disiarkan secara langsung ke seluruh dunia. Ia akan boleh ditonton di channel rasmi F1 di Youtube, Twitch dan Facebook.
Lebih menarik, perlumbaan secara online ini akan mengikut jadual seperti perlumbaan F1 sebenar seperti yang telah dirancangkan sebelum ini. Pada ketika ini, Bahrain Grand Prix sepatutnya sedang berlangsung.
Bukan semua pemandu F1 akan terlibat memeriahkan kejohanan online. Selain pemandu F1 masakini, mereka yang turut menyertai adalah seperti bekas pemandu F1, pemandu esports dan beberapa figura terkemuka seperti pemuzik Liam Payne, pemain golf Ian Poulter serta pemenang pingat emas Olimpik Sir Chris Hoy.
Menurut penganjur lagi, kejohanan ini mungkin akan dilanjutkan hingga Mei dan ke hadapan sekiranya pandemik COVID-19 tidak menunjukkan penurunan serta kejohanan F1 sebenar terpaksa ditangguh lagi.
Terima kasih, Kotaku.


Meraikan Jualan Melepasi 500 Juta Unit, Sony Umumkan Bundle PS4 Pro Edisi Khas Berharga RM2,149

Sejarah baru tercipta.

Dalam satu kenyataan yang dikeluarkan, Sony telah mendedahkan yang hardware PlayStation telah berjaya dijual sebanyak 525 juta unit sejak pertama kali diperkenalkan pada tahun 1994.
Kenyataan ini turut mendedahkan yang untuk PS4 sahaja, mereka telah berjaya menjual 81.2 juta unit sehingga 22 Julai 2018.
Bersempena dengan kejayaan yang cukup membanggakan ini,  Sony umumkan sebuah PS4 Pro edisi khas yang cukup menarik. Digelar ‘PlayStation 4 Pro 500 Million Limited Edition’, ia akan didatangkan bersama konsol, controller, PS4 camera, vertical stand dan mono headset dengan rekaan edisi khas serta HDD 2TB.

PlayStation 4 Pro 500 Million Limited Edition akan dijual pada harga RM2,149 bermula 24 Ogos ini.
Korang boleh saksikan rekaan PS4 Pro terbaru ini yang sangat meleleh ini di bawah:


Sony Umum Kerjasama Dengan Discord, Integrasi Ke Dalam PlayStation Network Tahun Depan

Dalam satu kerjasama yang tidak dijangka sama sekali, Sony telah mengumumkan kerjasama dengan platform perbualan gamer paling popular di PC, iaitu Discord.
Berita ini diumumkan oleh Presiden dan CEO Sony Interactive Entertainment, Jim Ryan dalam satu kenyataan.
Ryan mendedahkan bahawa pada ketika ini, kedua-dua pasukan PlayStation dan Discord sedang berusaha untuk menghubungkan platform Discord dengan pengalaman sosial dan gaming ke dalam PlayStation Network.
“Tujuan kami adalah untuk membawa pengalaman Discord dan PlayStation lebih dekat bersama di konsol dan mobile bermula awal tahun hadapan, membenarkan rakan-rakan, kumpulan-kumpulan dan komuniti-komuniti untuk meluangkan masa bersama, berseronok dan berkomunikasi lebih mudah ketika bermain game bersama,” kata Ryan.
Beliau turut mendedahkan bahawa kerjasama ini terjalin melalui pelaburan minoriti yang pihak Sony lakukan terhadap syarikat Discord. Walau bagaimanapun, beliau tidak dedahkan berapakah jumlah pelaburan yang dilakukan.
Berita ini tentunya mengejutkan ramai kerana kira-kira dua minggu lalu, terdapat laporan yang mengatakan perbincangan antara Discord dan Microsoft untuk pengambil-alihan bernilai USD10 billion (sekitar RM41 billion) tidak berjaya. Tiada angin tiada ribut, Sony pula mengumumkan kerjasama bersama Discord.
Menarik sebenarnya untuk kita saksikan bagaimana PlayStation integrasikan dengan platform Discord ini akan dijalankan. Adakah Discord akan menggantikan segala fungsi sosial PlayStation Network seperti Party dan Messages; atau mengadaptasi beberapa fungsi yang dimiliki Discord; atau bagaimana? Sama-sama kita nantikan sebarang butiran lanjut mengenai kerjasama ini.


Rakaman Gameplay 20 Minit Untuk For Honor Di E3 2016

Rakaman ini memaparkan aksi seorang protagonis Viking yang sememangnya menarik.

Gameplay For Honor memaparkan pelbagai mekanik yang unik seperti high level AI yang cukup bijak untuk membaca gerak langkah pemain. Di samping itu, persekitaran juga akan mempengaruhi pertarungan contohnya penggunaan kapak panjang di koridor yang sempit akan membataskan pergerakan dan bakal menyusahkan pergerakan menyerang.
Menurut komentar dari Jackfrags, beliau telah mencuba demo For Honor dalam beberapa sesi dan ia tidak mengecewakan. Anda sudah boleh mula mendaftar untuk berpeluang bermain versi Alpha atau Beta di sini.
https://youtu.be/qhxQQgJ77OM
For Honor akan diterbitkan pada 14 Februari pada pelantar PC, PlayStation 4 dan Xbox One.
Sumber gameplay dari jackfrags dan TheRelaxingEnd.


Tiada Patch Animasi Bagi Mass Effect: Andromeda Pada Hari Pelancaran Nanti

Disahkan oleh lead designer daripada BioWare.

Sebagian daripada korang sudah pasti telah melihat animasi yang kurang berkualiti dalam keluaran terbaru BioWare, Mass Effect: Andromeda dan menjangkakan day one patch apabila ia diterbitkan kelak. Malang sekali, menurut Ian Frazier dari BioWare menyatakan bahawa patch terkini telah disertakan dalam percubaan awal Mass Effect melalui Origin Access.
BioWare dikatakan sedang mengenalpasti patch yang seterusnya, antaranya dengan memperbaiki option dalam Character Creator yang turut mendapat kecaman dari pelbagai pihak.
Jika korang terlepas pandang isu animasi ini, berikut adalah antara sedikit daripada pelbagai suntingan yang telah dikongsi dalam komuniti Mass Effect.
https://twitter.com/RatCasket/status/842234676379058177

More like Mass Effect: Androids because
YOOOOOO pic.twitter.com/K4JdhQ5dcc
— Nibel (@Nibellion) March 16, 2017
https://twitter.com/RatCasket/status/842240520298586112

Hahaha, this is getting better and better. Hobby SFM animators would be shamed for that quality. pic.twitter.com/1qAah27TJO
— UndeadIrrlicht (@UndeadIrrlicht) March 15, 2017

pic.twitter.com/2SBO50GFv4
— Justin Davis [Kobe Bryant Memorial Account] (@OGJOHNNY5) March 16, 2017
Mass Effect: Andromeda akan diterbitkan pada 21 Mac ini untuk PC, PS4 dan Xbox One.


Code Vein: Tarikh Pelancaran Game JRPG ala Siri Souls Ini Akan Diumumkan Pada 5 Jun!

Akhirnya!

Bandai Namco belum mengumumkan secara rasmi kepada dunia, tetapi melalui satu tweet di Jepun – diorang dah bagitau bila tarikh pelancaran ini akan diumumkan.
https://twitter.com/CODE_VEIN/status/1002007104289325056?ref_src=twsrc%5Etfw&ref_url=https%3A%2F%2Fwww.dualshockers.com%2Fcode-vein-release-date%2F&tfw_creator=DualShockers&tfw_site=DualShockers
Pada 5 Jun nanti, sebuah trailer Code Vein akan diterbitkan dan tarikh pelancaran akan diumumkan di dalam video tersebut!

Nak tahu best ke tak Code Vein ni? Jom layan trailer bawah ni!

Code Vein dijangka akan dilancarkan tahun ini bagi platfortm PS4, Xbox One dan PC.


Ariana Grande Dan Lagu Istimewa Akhirnya Tiba Ke Final Fantasy Brave Exvius!

Untuk tempoh terhad, korang boleh bermain Final Fantasy Brave Exvius untuk mendapatkan karakter Ariana Grande!

Bagi meraikan kerjasama unik ini, Square Enix telah melancarkan music video terbaru yang menampilkan muzik Ariana Grande, ‘Touch It’ yang diadun khusus buat Final Fantasy Brave Exvius.

Pemain Final Fantasy Brave Exvius boleh turut serta di dalam in-game event Dangerous Woman Tour sehingga 2 Februari ini bagi mendapatkan karakter Dangerous Ariana. Korang juga boleh farm materials spesifik di dalam event ini bagi level up Ariana daripada 4-star unit ke 6-star unit. Apabila korang bermain di dalam event ini, lagu ‘Touch It’ akan dimainkan sebagai soundtrack!


Sector’s Edge: Game FPS Percuma, Grafik Macam Minecraft Dengan Elemen Kemusnahan Objek Sekeliling

Grafik ala-ala Minecraft, elemen kemusnahan objek seperti Battlefield, genre FPS dan paling penting sekali, percuma.
Studio indie Vercidium telah melancarkan Sector’s Edge, sebuah game FPS 8v8 dengan elemen kemusnahan objek persekitaran. Ia masih di peringkat Early Access, namun game ini boleh dimainkan pada komputer versi lama kerana saiz muat turunnya hanya sebesar 638MB.

Tidak menggunakan sistem classes, Sector’s Edge lebih menggunakan sistem weapon loadout di mana setiap senjata memerlukan points untuk dibeli. Setiap senjata mempunyai sentakan dan corak menembak tersendiri, seperti Counter-Strike. Nilai damage juga akan jatuh jika jarak sasaran terlalu jauh bergantung kepada jenis senjata.
Pihak pembangun berkata Sector’s Edge akan mengambil masa sekurang-kurangnya enam bulan untuk berada dalam Early Access. Mereka juga merancang untuk mengeluarkan senjata-senjata baru, game modes baru dan juga karakter dan skins.
Sector’s Edge merancang untuk kekal sebagai game free-to-play supaya dapat memberi laluan kepada pembelian item dalam permainan. Korang boleh muat turun di Steam.


Dragon Age Baru Sedang Dalam Pembangunan, Pencipta Sunless Sea Sertai Projek Dragon Age Baru

BioWare sedang merancang untuk Dragon Age baru menurut seorang penulis yang baru sahaja ditemuramah oleh Eurogamer.

Dragon Age: Inquisition adalah game terbaru dikeluarkan pada tahun 2014 dalam siri Dragon Age.
Penulis game Sunless Sea dan Fallen London, Alexis Kennedy akan menyertai sebagai penulis jemputan dalam pembangunan Dragon Age baru. Kini, Kennedy adalah seorang penulis freelance diserap masuk ke dalam proses kreatif untuk Dragon Age. Ini merupakan kali pertama BioWare membawa masuk penulis jemputan dalam pembangunan game mereka.
Kennedy mendapat tahu beliau menyertai BioWare secara rasmi selepas beberapa perjumpaan apabila Mark Darrah menghantar tweet yang tertulis “Selamat datang ke Dragon Age!” pada awal tahun ini.

Great now I have to figure out how to work "Worldbuilding" into all my conversations with Alexis.
Welcome to Dragon Age! https://t.co/yTVS4g7TgJ
— Mark Darrah (@BioMarkDarrah) February 2, 2017
Sebelum menyertai BioWare, Kennedy merupakan pencipta bersama studio Failbetter Games dan pada tahun lepas, beliau tidak bersama lagi dengan Failbetter Games bagi membolehkan beliau untuk memilih pelbagai projek pembangunan game yang lain. Ini bukan pertama kali BioWare bekerjasama dengan Kennedy.
Failbetter Games dan BioWare pernah membangunkan game berbentuk text-based browser berjudul Dragon Age: The Last Court iaitu Kennedy terlibat sebagai pengarah kreatif. Dragon Age: The Last Court ialah satu game yang ditambahkan ke dalam laman Dragon Age Keep untuk menceritakan kejadian berlaku di antara Dragon Age 2 dan Dragon Age: Inquisition.
Anda bermain sebagai The Inquisitor dalam Dragon Age: Inquisition dibantu oleh karakter baru serta karakter dalam siri Dragon Age sebelumnya.
Kennedy tidak boleh katakan banyak tentang pembangunan Dragon Age baru. Apabila ditanyakan sedikit serba-serbi tentang Dragon Age, Kennedy berkata, “Saya diberikan kuasa autonomi untuk menulis satu jalan cerita yang agak diasingkan daripada bahagian game yang lain”. Beliau juga menambah, “Ianya tiadalah terasing jauh sangat tetapi ini adalah tentang satu jalan cerita yang jarang disentuh dalam Dragon Age”.
Walaubagaimanapun, Kennedy juga berkata kepada peminat Dragon Age untuk tidak bersangka begitu banyak kerana projek Dragon Age dirancangkan bersama beliau mungkin bukan dalam skala besar seperti dijangkakan iaitu Dragon Age 4 oleh peminat.

ware EA ninjas! all I've said is that it's something in the DA franchise. It could be a spinoff or late DLC or a dragon breeding program… https://t.co/rxukec9xmP
— Alexis Kennedy 🕯 (@alexiskennedy) May 22, 2017
Memetik kata Kennedy dari tweet di atas, Dragon Age baru mungkin adalah satu projek spin-off, DLC baru, satu program pembiakan naga atau lain-lain projek berkenaan siri Dragon Age.
Tidak lengkap dunia Dragon Age jika tidak melawan naga.
Selepas pengakhiran yang agak dahsyat dalam DLC Trespasser, siri game Dragon Age terbaru yang dikeluarkan adalah Dragon Age: Inquisition pada tahun 2014 dan Dragon Age 2 pada tahun 2011 serta Dragon Age: Origins pada tahun 2009. Sebelum ini, Mark Darrah selaku penerbit eksekutif mengusik peminat Dragon Age dengan memberikan info yang mungkin berkaitan dengan game Dragon Age seterusnya.
Menurut Polygon, EA juga ditanyakan tentang berita Dragon Age baru ini dan wakil EA memberitahu bahawa mereka tiada lagi info lagi untuk dikongsikan berkenaan Dragon Age baru tetapi mereka mengalu-alukan kehadiran Kennedy dalam projek Dragon Age.


PlayerUnkn1wn: Friendly Fire Ialah Game Terbaru Di Steam Yang Mengambil Kesempatan Dari Nama PUBG

PlayerUnkn1wn: Friendly Fire tidak lama lagi akan diketahui umum dan mereka akan menyertai PlayerUn4wn: Zombie and Gamers Unknown Survival melalui Steam Direct.

Kita telah melihat lambakan game genre battle royale di mana pembina-pembina video game yang lain cuba untuk mengikuti kejayaan yang berjaya dilakukan oleh PlayerUnknown’s Battlegrounds dengan menghasilkan video game yang hampir sama seperti PUBG.
Kesan sampingan daripada populariti PUBG, digabungkan pula dengan Steam Direct, yang mana kini membenarkan semua orang menjual game telah menyebabkan peningkatan jumlah video game yang cuba mengambil kesempatan bukan pada ciri-ciri yang ada pada game PUBG, tapi pada namanya.

Dalam kes ini, PlayerUnkn1wn: Friendly Fire, sebuah video game aksi top-down singleplayer dan local multiplayer “di mana kamu boleh bermain bersama dengan rakan kamu” dan “cuba untuk bertahan selama mungkin menentang segerombolan musuh dengan himpunan barisan senjata yang banyak.” Tiga jenis senjata yang disenaraikan.
“Jika kamu sudah bersedia untuk menyelam ke dalam dunia yang penuh dengan makhluk teruk, mengumpul senjata dan barang-barang lain maka permainan ini sesuai untuk kamu.” Butiran ini berada laman utama game di Steam. Ia masih lagi di peringkat Early Access. Malah trailer game ini juga tertulis GAME OF THE YEAR. Kelakar.
Walau bagaimanapun, PlayerUnk1wn: Friendly Fire bukanlah video game pertama yang mengambil kesempatan terhadap nama PUBG. Pada bulan November lalu, PlayerUn4wn: Zombie memasuki Early Access juga (walaupun menerima banyak ulasan negatif). Dan juga sebuah game FPS yang dipandang negatif, Gamers Unknown Survival muncul pada Early Access pada bulan September.


Peminat Turut Mahu Boikot PS4 Selepas Laporan Sony Akan Tarik Balik Spider-Man Dari MCU

Awal pagi ini, dunia telah digemparkan dengan satu laporan yang cukup besar. Laporan dari Deadline mengatakan bahawa pihak Disney dan Sony tidak mampu mencapai kata sepakat terhadap penggunaan Spider-Man dalam Marvel Cinematic Universe (MCU).
Walaupun perbincangan antara dua syarikat gergasi ini masih berjalan, para peminat gusar sekiranya kedua-dua pihak masih berkeras, bermakna Spider-Man akan meninggalkan MCU.
Di internet, seluruh peminat MCU sedang marah dengan tindakan Sony yang tidak mahu memberikan kebenaran Disney untuk menggunakan Spider-Man dalam filem-filem akan datang — sehingga kini terdapat gerakan memboikot Sony (#BoycottSony), termasuklah PS4.
Walaupun ia merupakan divisyen berlainan, yang mana produksi filem di bawah Sony Pictures, manakala PlayStation di bawah Sony Interactive Entertainment (SIE) — nampaknya kemarahan para peminat tidak dapat dibendung sehingga SIE juga terkena tempiasnya.

Alright men we gotta boycott ps4 now
— RodeoBird (@blameluis23) August 21, 2019
https://twitter.com/bruhs0undeffect/status/1163982319662878725
Di sebalik pemboikotan PS4 ini, ramai juga peminat yang masih lagi rasional dalam membuat keputusan dan sedar tentang PS4 tiada kena mengena dengan perjanjian antara Sony Pictures dan Disney ini. Nasihat kami, jangan campur-adukkan dua divisyen yang berbeza ini.
Walaupun agak sedih memikirkan MCU sudah meletakkan satu asas yang sangat menarik untuk Spider-Man, namun Sony juga tidak boleh dipersalahkan seratus peratus. Tahun lalu, Sony juga telah menyajikan kepada kita dua kandungan Spider-Man yang cukup mantap — iaitu game Marvel’s Spider-Man serta filem animasi Spider-Man: Into the Spider-Verse.
Sama-sama kita doakan agar Sony dan Disney mampu mencapai kata sepakat, demi kepuasan para peminat sejagat.


Street Fighter 5: Jom Tengok Story Trailer Terbaru!

Dengan tarikh pelancaran yang semakin dekat, Capcom telah mengeluarkan trailer terbaru untuk Street Fighter 5!
JomBaca: Bila Tekken X Street Fighter bakal tiba?

Menurut penyataan rasmi dari Capcom, setiap watak dalam Street Fighter 5 bakal mempunyai jalan cerita yang tersendiri.
Menurut Capcom lagi, kesinambungan bagi cerita-cerita ini akan diberikan pada bulan Jun 2016 kelak. Walaupun diberikan secara percuma, tindakan ini merupakan satu langkah yang agak pelik.

Hasil seni bagi Street Fighter 5 merupakan hasil kerja dari Bengus. Beliau memang dikenali dalam mengendalikan hasil seni bagi game Street Fighter.
JomUnbox: Street Fighter T.N.C 02 – Ken!


VReal: Platform Terbaru Diperkenalkan – Streamers & Penonton Dalam Dunia VR Yang Sama!

Berkongsi itu amalan yang mulia – begitu juga jika anda lakukan streaming dengan dunia virtual reality (VR) yang sedang anda lihat.

Seperti yang dilaporkan VRrelated.com, VReal adalah sebuah syarikat yang baru berusia setahun, yang sedang membangunkan sebuah platform terbaru yang bakal membenarkan anda stream gameplay VR yang sedang anda mainkan. Dan apa yang paling menarik adalah penonton yang menyaksikannya juga bakal merasai pengalaman VR tersebut dengan sepenuhnya!
Syarikat yang berpangkalan di Seattle, Amerika Syarikat itu berkata platform ini akan pertama kali dipertontonkan kepada umum di acara tahunan SVVR (Silicon Valley Virtual Reality) Conference 2016, yang akan diadakan di San Jose, California.

Para penonton kepada VReal ini akan diberikan peluang untuk mencipta avatar sendiri dan memberikan emoticons ke dalam game tersebut – seperti marah, gembira dan banyak pilihan yang akan diberikan.
Mereka bercadang untuk melancarkan versi beta kepada plugin ini sekitar pertengahan tahun ini.
Anda boleh baca lebih lanjut mengenai platform terbaru ini di laman web rasmi VReal.

JomBaca: PlayStation VR: Kemungkinan Bertapak Di PC Juga!


Suka Duka Beta: Destiny 2 – Sangat Syok dan Banyak Lagi Belum Didedahkan!

Baru-baru ini, Bungie yang telah membuka dua sesi ujian beta untuk gamers mencuba sekuel yang sangat dinanti-nantikan, Destiny 2. Sesi demo untuk game konsol dan PC sudah berakhir, tetapi sini korang boleh bacalah pandangan kak Liza Langkasuka.

Menara Guardians Telah Hancur Berkecai!
Aspek ini bukannya terlalu mengejutkan. Ianya sudah banyak kali ditunjuk dalam pelbagai trailers dari Bungie dan beberapa laman web gaming, termasuklah JomGaming. Tidak kira sama ada kita adalah pemain Destiny dari Tahun 1 ataupun kinderGuardians yang baru bermula – Destiny 2 bermula dengan kemusnahan.
Ramai daripada kita terlalu fokus tentang apa yang ingin dibawa dari game 1 ke game 2, kita tidak sedar apa sebenarnya kita akan hilang apabila bandaraya The Last City dimusnahkan; kuasa Light itu sendiri.
https://www.youtube.com/watch?v=LSxElWwWVFE
“Sambutlah dunia tanpa sinaran cahaya.” – Dominus Ghaul, maharaja tentera Cabal.
Dengan huluran genggaman tangan, Ghaul telah berjaya di mana musuh-musuh Vex, Hive, dan Fallen telah gagal; dia merampas kuasa suci cahaya yang dimiliki oleh kaum manusia sejak zaman kedatangan Traveler.
Dunia tanpa kuasa suci nur adalah dunia tanpa Guardians. Ianya juga amat simbolik apabila Ghaul menolak saya dari kapal perangnya dan terus saya terjatuh ke tanah bumi. Dengan itu, Bungie bukan sahaja telah mendedahkan seorang antagonis yang amat dibenci, tetapi juga memupuk rasa kelemahan di hati gamer.
NPC juga mendapat lebih interaksi dengan gamers. Sini terlihat Lord Shaxx dari game pertama membantu korang sebelum bertarung dengan puak Cabal.
Dalam Destiny 1, gamers dipilih menjadi Guardians oleh robot-robot Ghost dan dikurniakan dengan kuasa Light. Dengan beberapa cutscene pembuka cerita di permulaan D2, gamers telah kembali menjadi manusia biasa yang lemah, kembali ke pangkat zero. Justeru, Bungie telah mengarang sebuah cerita yang memaksa Guardians membalas serangan Cabal demi menyelamatkan bandar dan Traveler.
Grafik
Selain dari misi pertama Homecoming, seni grafik D2 Beta boleh dilihat semasa bermain misi co-op PvE Strike, The Inverted Spire di planet kecik Nessus.
Tempat-tempat yang boleh diteroka dalam planet Nessus adalah lebih besar dan luas berbanding dengan planet Venus.
Sebilangan gamers termasuk saya berpendapat dunia Nessus adalah tidak banyak berbeza dari dunia Venus, dengan corak batu-bata ala Vex dan dipenuhi dengan hutan semulajadi. Tetapi boleh terlihat beberapa perbezaan terperinci dari corak dinamik aliran air terjun ‘susu Vex’ dan tekstur kemerahan flora tumbuh-tumbuhan.
Ini boleh didapati di beberapa tempat dalam misi tersebut, terutamanya di kawasan luas open-world yang boleh dijelajahi. Saya juga perasan tempat-tempat kawasan pertempuran terasa lebih luas dari dunia Venus. Terutamanya di tempat lubang penggalian Cabal, dengan gerudi gergasi yang amat pantas berputar dan boleh menghancur badan sampai berkecai.
Inilah padah apabila tidak mengambil perhatian pada putaran gerudi gergasi.
Oleh kerana D2 tidak dibatas dengan teknologi generasi lepas, Bungie memastikan game ini mengambil kesempatan penuh dengan tahap teknologi konsol dan PC terkini.
Gameplay Yang Best!
Antara perbezaan yang paling ketara dalam D2 Beta dari Destiny 1 adalah Class Ability. Class Ability adalah kebolehan spesifik bagi setiap class Guardians dan tidak bergantung kepada sub-class. Contohnya adalah apabila Titan membina dinding kebal dan Warlock memasang tempat healing atau empowering yang membantu ahli pasukan.
Ada dua jenis Class Ability bagi setiap Guardian. Sini seorang Titan membuka satu Towering Barricade.
Ini memberi banyak pilihan taktikal untuk gamers semasa penerokaan ataupun pertarungan. Seperti aksi melee dan bom tangan, kebolehan ini bergantung kepada kuasa recharge sendiri.
Gameplay Yang Boleh Diperbaiki!
Juga disertakan dalam D2 adalah pengubahsuaian pilihan senjata kepada Kinetic, Energy, dan Power. Dahulu adanya tiga jenis senjata yang berbeza dari segi kuasa elemen, dan jenis peluru.
Di D2, Guardians kini boleh melengkapkan diri dengan dua senapang sama jenis, contohnya dua handcannons atau dua sidearms. Manakala beberapa senapang yang dahulu diguna sebagai senjata kedua telah pula dimasukkan ke dalam slot ketiga, seperti snipers, shotguns, dan fusion.
Walaupun tidak disediakan dalam Beta, senjata-senjata Destiny 2 boleh dinaik taraf dengan menggunakan alat mods.
Pada pendapat saya, perubahan ini banyak memberi rasa perbezaan lebih dalam sesi PvP. Bungie menggalakkan gamer menggunakan senapang yang lebih setaraf sama daripada kelebihan senapang sniper atau shotgun. Saya amat suka dapat bertukar antara senapang handcannon dan scout rifle dalam PvP.

Sebaliknya, penggunaan dua senapang setaraf sama dalam sesi PvE tidak berapa seronok. Tanpa lengkapan yang lebih pelbagai, musuh-musuh boss menjadi lebih sukar untuk dihapuskan. Memang, boleh terasa boss terakhir banyak memakan peluru dalam misi The Inverted Spire.
Aduh Bungie! Cukuplah dengan boss PvE bullet-sponge![
Gameplay Yang Tak Best!
Semasa konsol Beta, Bungie telah menjelaskan bahawa D2 akan lebih menumpukan kepada kemahiran menggunakan senapang dari kelebihan kuasa aktif Guardian. Justeru, antara perubahan mekanik pada kuasa Super Guardian adalah kadar naik dan turun cas kuasa. Pada pendapat saya, perubahan ini amat kurang memuaskan hati.
Contohnya dalam mod PvP Control yang pantas beraksi. Dengan kadar kenaikkan kuasa Super yang agak lembab. banyak kali sesi PvP tamat sebelum saya berpeluang untuk menggunakan kuasa Super. Jika gamer akhirnya dapat membuka kuasa pun, dia hanya mempunyai beberapa saat sahaja untuk bertindak, oleh sebab kadar turun cas Super terlalu cepat.
Setiap Guardian mempunyai satu sub-class dimana kuasa Super telah diperbaharui. Sini bukannya Sunsinger Warlock, tetapi seorang pahlawan Dawnblade!
Perubahan ini juga amat ketara dalam misi PvE Strike, di mana gamers sudah pun terbatas dengan pengubahsuaian senapang.
Perubahan yang Dilihat dalam PC Beta
Sewaktu artikel ini ditulis, Bungie telah menerima banyak sambutan dan feedback hebat dari gamers semasa konsol Beta. Justeru, beberapa perubahan telah masukkan seperti:

Cas Super meningkat dengan lebih cepat.
Dalam sesi PvP, masa untuk Power ammo dikeluarkan adalah lebih singkat.
Dalam misi Homecoming, turbin panas kedua yang celaka telah dikeluarkan.

Saya boleh menghapuskan beratus-ratus musuh Cabal tetapi bia berhadapan dua pusingan turbine panas, memang masaklah saya.
Kesimpulan
Berbeza dari Destiny 1 Beta tiga tahun lalu, Bungie kurang menyediakan banyak misi PvE atau pelbagai jenis peta PvP dalam sesi beta. Walau bagaimanapun, Bungie juga telah mengesyorkan bahawa kandungan jalan cerita adalah jauh lebih luas, gameplay lebih maju, dan dunia penerokaan yang jauh lebih luas berbanding dengan game pertama.

Dengan tamatnya demo untuk konsol dan PC, tinggal hanya game penuh yang dinanti-nantikan! Destiny 2 akan dipasarkan di PS4 dan Xbox One pada 6 September, dan di PC pada 24 Oktober 2017.
Pembukaan misi: Homecoming
Misi co-op multiplayer: The Inverted Spire
Mod/Peta PvP Crucible di Beta Konsol: Control (Endless Vale), Countdown (Midtown)
Mod/Peta PvP Crucible di Beta PC: Control (Javelin-4), Countdown (Midtown)
Peta meneroka: Tiada
Subclass Hunter: Arcstrider, Gunslinger
Subclass Titan: Sentinel, Striker
Subclass Warlock: Dawnblade, Voidwalker
Tempat sosial: The Farm
Emotes: Empat emote tarian mengikut bangsa (Human/Awoken/Exo), emote duduk, emote jari menunjuk, dan emote lambai tangan
Hasil penyertaan Beta: Satu emblem khas dalam game penuh Destiny 2


Guardian Tales Keluarkan Kemaskini Baru – Acara ‘Free Summon’ Sehingga 30 Ogos

Selepas kejayaan pelancarannya di seluruh dunia, Guardian Tales menerima pujian dan maklum balas positif daripada ramai pemain. Terkini, Kakao Games telah melancarkan satu kemaskini baharu yang agak menarik.
Kemaskini ini hadir dengan beberapa acara. Antaranya ialah bermula dari 26 Ogos hingga 30 Ogos ini, pemain akan diberikan 10 Summon percuma untuk setiap hari. Dalam jangka waktu ini, pemain boleh memilih mana-mana jenis Summon yang mereka mahu secara percuma, sama ada Pick-Up atau Summon biasa untuk hero dan senjata.
Selain itu, Guardian Tales juga telah mengeluarkan acara story yang diberi nama ‘Once Upon A Time In BuryWood’, di mana pemain akan mengumpul mata acara dari peringkat cerita dan retakan dan menukarnya untuk mendapat ganjaran. Mereka juga telah mengeluarkan karakter baru, iaitu Dragon Avatar Vishuvac, bersama dengan senjata eksklusifnya, Vulcanic Horn! Karakter ini boleh didapati dengan Summon Hero sehingga 8 September.

Kemudian, Guardian Tales turut mengadakan acara komuniti – Pencarian Harta Karun Rachel, yang akan berlangsung sehingga 10 September. Carilah harta karun dengan mengundi koordinat yang anda mahu di peta dan undian yang paling popular akan digalikan! 5 pemain rawak juga akan mendapat ganjaran bonus.
Guardian Tales merupakan sebuah game mobile adventure RPG yang penuh dengan teka-teki yang mencabar, grafik pixelated yang klasik, dan jalan cerita yang mencuit hati. Korang boleh mainkanny di iOS dan Android.


Jom Tengok Concept Art Battlefield 1 Yang Mengagumkan Ini!

Concept art ini bakal membuat pemain semakin tidak sabar untuk mula beraksi dalam Battlefield 1.

Battlefield 1 merupakan sebuah game FPS yang berlatarbelakangkan Perang Dunia Pertama (WW1). Semasa ia masih lagi di tahap khabar angin, ramai yang tidak percaya bahawa game Battlefield seterusnya ini mampu mendapat perhatian jika menampilkan tema WW1. Namun, semuanya berubah apabila DICE telah buktikannya dalam satu reveal trailer yang sungguh mengejutkan.
Malah, pihak EA sendiri mengatakan bahawa mereka pada mulanya memang tidak percaya bahawa tema WW1 akan mampu bertakhta di hati peminat kerana mereka beranggapan ramai generasi muda tidak tahu tantang peristiwa WW1.
Terkini, kehangatan Battlefield 1 semakin dirasai apabila VGLook.com (via VG247) telah mengeluarkan concept art untuk Battlefield 1 – dan ianya sangat mengagumkan! Ia menggambarkan suasana, persekitaran, teknologi dan babak-babak ketegangan yang dilalui semasa WW1.
Berikut adalah beberapa concept art tersebut:

Anda boleh teruskan melayan galeri gambar penuh kesemua concept art yang awesome ini di sini.
Battlefield 1 akan dilancarkan untuk PlayStation 4, Xbox One dan PC pada 21 Oktober 2016.
JomBaca: Battlefield 1: Teaser Trailer Terbaru & 6 Weapon Class!


EA Beri Respon Terhadap Kritikan Kepada Sistem Unlock Dalam Star Wars Battlefront II

Belum pun dilancarkan sepenuhnya, game ini sudah mendapat kritikan.

Star Wars Battlefront II akan dilancarkan sepenuhnya pada hari Jumaat ini. Walau bagaimanapun, bagi yang melanggan Origin Access atau EA Access, mereka sudahpun boleh bermain game ini dalam versi akses yang lebih awal.
Beberapa pemain yang telah bermain game ini ada menyatakan kekecewaannya setakat ini berkaitan sistem unlock (progression) yang digunakan dalam Star Wars Battlefront II. Seorang pemain telah mengira dan menyediakan satu jadual di Reddit, membuktikan ia mengambil masa terlalu untuk meng-unlock satu Hero.
Disebabkan pemain memperoleh kredit dalam game berdasarkan jumlah waktu yang telah dimainkan, dan bukan markah dalam satu-satu perlawanan, ia memerlukan kira-kira 40 jam permainan untuk meng-unlock Luke Skywalker yang bernilai 60,000. Hero yang paling murah pula adalah bernilai 20,000.
EA telah memberi respon kepada thread di Reddit itu. Mereka menyatakan mereka “melihat keputusan tersebut pada setiap hari” untuk masa yang diambil untuk mendapatkan kredit itu dan mereka “akan terus memperbaiki ini bagi memastikan pemain mempunyai perasaan yang bermakna terhadap ganjaran”.
Korang boleh baca jawapan EA itu di sini.

Dalam satu thread Reddit yang lain pula, seorang lagi berang dengan harga penuh sesebuah game bernilai USD80 tapi masih lagi tidak dapat bermain Darth Vader. Beliau menyatakan yang “zaman microtransactions telah menjadi terlalu melampau”.
EA turut memberikan respon kepada thread ini dengan nada yang agak sama, menyatakan bahawa “niatnya adalah untuk menyediakan pemain dengan perasaan bangga dan kejayaan apabila berjaya meng-unlock pelbagai Hero”. Korang boleh responnya di sini.
Star Wars Battlefront II akan dilancarkan sepenuhnya pada 17 November 2017 di PC, PS4 dan Xbox One.
JomBaca: EA Bawakan Kandungan Dari Star Wars Battlefront II Ke Dalam FIFA 18 Dan Battlefield 1


Team Liquid Kini Mencari Pemain Untuk Pasukan PUBG – Adakah Korang Yang Mereka Cari?

Adakah korang yang mereka cari selama ini?

Team Liquid, sebuah pasukan esport antarabangsa yang memliki pasukan profesional dalam pelbagai video game, kini sedang mengadakan ujibakat secara terbuka untuk mencari pemain PlayerUnknown’s Battlegrounds. Sekiranya korang yakin dengan jumlah “chicken dinner” yang korang dah kumpulkan, korang mungkin berpeluang untuk menjadi pemain esport profesional pasukan PUBG Team Liquid.
Antara syarat yang diletakkan oleh Team Liquid untuk ujibakat terbuka ini adalah:

Boleh menulis dan berkomunikasi secara lisan dalam Bahasa Inggeris dengan baik
Hanya calon yang layak untuk bekerja dalam Eropah akan dipertimbangkan
Memenuhi keperluan umur minumum yang diletakkan oleh penganjur pertandingan (16 tahun ke atas, ditemani oleh ibu bapa atau penjaga sekiranya di bawah umur)
Bebas untuk mengembara ke acara-acara antarabangsa
Pengalaman kompetitif terdahulu diutamakan tetapi tidak wajib

Syarat nombor 2 di atas mungkin menimbulkan sedikit kebimbangan kepada korang. Namun, ia tidak mengatakan hanya mereka yang berasal dari negara Eropah, sebaliknya mereka yang “layak untuk bekerja dalam Eropah”. Tak salah untuk korang mencuba, ya tak, selagi korang mempunyai kemampuan untuk pergi ke sana sekiranya terpilih.

Team Liquid turut mendedahkan apakah kelebihan untuk menyertai pasukan mereka ini, iaitu:

Gaji bulanan
Mengembara ke pelbagai acara
Termasuk semua bootcamp di Los Angeles atau di Belanda
Barangan daripada penaja-penaja
Akses kepada grafik dan penjenamaan pasukan untuk tingkatkan livestream dan sosial
Game Nights bersama staf dan pemain profesional lain

Korang boleh terus pergi ke laman web rasmi Team Liquid untuk menghantar borang pendaftaran.


Kisah Wang Royalti Video Game & Tony Hawk Bakal Keluarkan Game Skateboard Mobile?

Lejen dia nih! Siapa membesar dengan zaman skateboarding seluar londeh mesti wajib main game Tony Hawk’s Pro Skater.

Dalam satu temuramah bersama The Nine Club Highlights, Tony Hawk menceritakan bagaimana francais video game daripada Activision yang dinamakan sempenanya iaitu Tony Hawk’s Pro Skater telah mengubah hidupnya!

Beliau juga mengesahkan beliau dibayar USD 4 juta dalam bentuk cek bagi bayaran royalti game Tony Hawk Pro Skaters. Fuhh! Selepas itu, wang tersebut digunakan bagi membangunkan projek-projek pembangunan ruang dan bakat-bakat muda dalam scene skateboard.

Namun yang menarik perhatian kitorang adalah di hujung temuramah tersebut, beliau menyatakan beliau sedang bekerjasama dengan developer mobile app bagi mengembalikan visi game skateboardingnya. Ini kerana beliau tidak lagi bekerjasama dengan developer game konsol Activision yang memegang hak francais game tersebut. Sama-sama kita nantikan pengumuman selanjutnya daripada beliau.
Ada antara korang yang gila bermain game Tony Hawk’s ni dulu? Korang nak Activision hidupkan kembali francais ikonik itu? Bagitau kitorang di ruang komen.


Kami Dah Cuba, Fortnite: Battle Royale Boleh Squad-Up Cross-Play Antara PC Dan PS4! Ini Cara-Caranya!

Hidup lebih mudah dengan adanya cross-play!

Bukan semua gamers ada lebih daripada satu platform gaming. Kadang-kala, kita bermain di satu platform, dan rakan kita pula bermain di satu lagi platform yang lain. Maka, hasrat untuk kita main bersama dalam game yang sama tidak kesampaian.
Penulis bermain di platform PS4. Dan pasti ramai yang tahu, platform PS4 keluaran Sony ini adalah platform yang paling “degil” untuk membenarkan cross-play. Bukannya tidak ada langsung, tetapi senarai game yang menyokong cross-play di PS4 dengan platform lain adalah sangat sedikit.
Street Fighter V, Paragon, dan Rocket League adalah antara beberapa game di PS4 dan yang menyokong cross-play dengan PC. Walau bagaimanapun, daripada game-game ini pula, ada yang tidak menyokong fungsi cross-play sepenuhnya. Misalnya, Rocket League hanya boleh main bersama antara PC dan PS4 dalam custom game sahaja, dan tidak boleh squad-up kemudian main pula Casual atau Competitive.
Terbaru, kami dah cuba sendiri dan mengesahkan bahawa game terbaru daripada Epic Games, Fortnite: Battle Royale bukan sahaja membenarkan cross-play antara PC dan PS4, malah turut boleh squad-up di Lobby dan seterusnya mencari game dan matchmaking bersama dengan dua platform berbeza ini.
Dalam artikel kali ini, kami akan menunjukkan beberapa langkah mudah yang korang boleh lakukan untuk squad-up bersama antara pemain PC dan PS4 dalam Fortnite: Battle Royale.
Langkah 1: Muat-turun Epic Games Launcher

Langkah pertama ini korang perlu lakukan di PC/laptop, termasuklah korang yang akan bermain game ini di PS4 nanti. Muat-turun Epic Games Launcher di sini. Login/Signup ke dalam akaun Epic Games masing-masing.
Langkah 2: ‘Add Friends’ di Epic Games

Langkah kedua ini juga korang perlu lakukan di PC/laptop, termasuklah korang yang akan bermain game ini di PS4 nanti. Korang perlu ‘Add Friends’ antara satu sama lain dalam akaun Epic Games. Hanya apabila korang dah ‘Friends’ dalam akaun Epic Games, barulah korang boleh lakukan langkah seterusnya.
Langkah 3: Join Game Bersama

Selepas korang sudah ‘Friends’ dalam akaun Epic Games, buka game Fortnite: Battle Royale di platform masing-masing, di PC dan PS4. Kesemua pemain perlu masuk ke Lobby untuk mode Battle Royale.
Langkah ketiga ini hanya boleh dilakukan oleh pemain yang berada di PC. Di Lobby Fortnite: Battle Royale, pemain di PC perlu klik senarai ‘Friends di atas kanan skrin. Klik pula nama pemain PS4 yang korang dah ‘Add Friends’ tadi dan join dia seperti dalam gambar di atas.
2 pemain PC dan 2 pemain PS4 squad-up dalam Lobby yang sama.
Dan seterusnya korang dah squad-up! Bolehlah teruskan matchmaking dan main bersama antara dua platform berbeza ini!
Kami dah cubanya semalam antara 2 pemain di PC dan 2 pemain di PS4. Ia sememangnya menyeronokkan! Di bawah adalah sedikit babak yang sempat kami rakam. Jom layan!

JomBaca: Dalam Masa Hanya 2 Minggu, Fortnite: Battle Royale Berjaya Mengumpulkan 10 Juta Pemain


MOP: Operation Cleanup: Game Membersihkan Alam Sekitar!

Percaya atau tak, membersihkan alam sekitar pun boleh dijadikkan game. Macam tak caya kan?

Tapi itulah realitinya apabila Developer, EnsenaSoft, S.A. de C.V. mengumumkan bahawa MOP: Operation Cleanup akan berada di pasaran pada 15 Disember 2016.

Game yang berkonsepkan action arcade ini pada penulis amat sesuai di mainkan pada semua peringkat umur kerana mudah dan menyeronokkan.

Korang akan bermain sebagai MOP – robot kecil yang ditugaskan untuk membersihkan bumi dari segala macam sampah sarap dan apa juga jenis pencemaran. Selain itu juga korang perlu berhadapan dengan musuh-musuh seperti kura-kura zombie, beruang tercemar dan pembakar roti yang kebanyakkannya telah dicemari oleh bahan-bahan terlarang.

Kedengaran menarikkan? Dianggarkan sehingga 50 level untuk korang hadapi dan kalau rasa berminat boleh la dapatkan MOP: Operation Cleanup ini pada 15 Disember nanti.
ADIOS!


Among Us Mengumupulkan Separuh Billion Pemain Aktif Pada November 2020

SuperData telah mengeluarkan analisis terbaharu mereka yang memperlihatkan apa yang berlaku dalam pasaran game digital di seluruh dunia.
Antara game yang mendapat perhatian dalam analisis kali ini ialah Among Us.
Menurut SuperData, game yang dibangunkan oleh InnerSloth itu telah mencatatkan kira-kira separuh billion (500 juta) pemain aktif bulanan pada November 2020. Angka ini sekaligus menjadikan Among Us, menurut analisis ini, sebagai game paling popular dalam sejarah dari segi jumlah pemain aktif bulanan.
Walau bagaimanapun, pendapatan game ini tidaklah begitu tinggi memandangkan game ini tidak mengenakan bayaran atau menjual item-item yang terlalu mahal.
Apa yang menarik ialah versi PC yang mengenakan bayaran sebanyak USD5 (atau RM12.50 untuk pengguna Steam di Malaysia) merangkumi majoriti (64%) pendapatan dari Ogos hingga November, walaupun hanya merupakan bilangan kecil keseluruhan bilangan pemain Among Us, iaitu cuma 3% pada November.
Dalam kata lain, 97% pemain Among Us adalah pemain mobile (iOS dan Android), yang mana ia boleh dimainkan secara percuma.
Dalam laporan JomGaming sebelum ini, Among Us juga merupakan game yang paling banyak dicari di Google seluruh dunia sepanjang tahun 2020 ini.


SFV: Abang Sado Russia Join Roster Fighters!

So character grappler classic Zangief kembali ke arena Street Fighter, joining the rest of the cast! Jom bergomol dengan lawan atas arena pertarungan!

Korang minat bergasak jarak dekat dengan character Damage/Vitality tinggi? Character 360 nih mungkin menjadi pilihan korang yang gemarkan raw power dalam permainan!
Dengan moveset V-Skill baru yang boleh cancel 1 attack/projectile (macam focus attack) dan V-Trigger yang buat abang nih berputar sekaligus menarik lawan ke dalam pusaran tumbukan – semestinya akan complement moveset command grab dan lariats Zangief yang sememangnya sangat destructive!
Sekarang, kitorang tengah tunggu official reveal pasal next fighter, Laura yang leak baru-baru ini! Oh no, Ono mesti bengang sebab leak nih! Pepehalpon, hype sebab SFV is coming soon!


Alienation: Memburu Atau Diburu? Korang Tentukan!

Kalau korang rasa game Helldivers dah cukup ganas! Apakata kita tengok game Alienation pula.

Game Alienation dari developer Housemarque OY akan mengegarkan konsol korang pada 26 April 2016. Game berkonsepkan action/shoot ’em’ up ini hanya boleh dimainkan pada konsol PlayStation 4 dan terdapat mode Single-player dan juga Co-op Multiplayer.

Bertemankan suit canggih dan juga senjata yang di’hybrid‘ dari teknologi Alien, korang akan menghapuskan segala Alien yang berkeliaran di bumi.
Kutip segala loot dan juga updgrade senjata korang semaksima yang boleh bagi menghadapi gerombolan-gerombolan Alien yang datang untuk membunuh korang.

Kumpul juga segala petunjuk bagi merungkai kisah disebalik penjajahan Alien ini. Customize senjata korang mengikut keselesaan gameplay korang dan juga bantu pemain-pemain lain di dalam Multiplayer bagi menbendung Alien dari meluaskan kawasan jajahannya.
Jom kita usha trailer Alienation ini:

Pergh sama dahsyat macam Helldivers ni. So amacam guys? Ada uru-ura nak beli tak?
ADIOS!!


Ready Player One – Ajak Keluarga Dan Kenalan ‘Bukan Gamer’ Intai Kehidupan Gamer Di Masa Hadapan!

Saya tak reaaadyyy… terlalu massive! Gempak! Bang bang boom fuhhhhh. Best ke filem Ready Player One dari perspektif seorang gamer? So member yang tak minat game boleh faham tak?
Haa jom baca review filem Ready Player One, lepas ini mesti korang boleh nilai nak tengok ke tidak.

Bayangkan dari minit ke-5 hingga ke minit 20 tayangan filem ini, penulis ternganga melihat adegan aksi-aksi yang tak disangka ketika babak racing itu (no spoilers, ada dalam trailer).
Steven Spielberg, ikon ‘pop culture’ dan juga pengarah filem terkenal dengan filem-filem seperti E.T, Indiana Jones, Jaws dan Jurassic Park – telah menghasilkan filem Ready Player One ini yang penuh dengan impak dan aksi dari awal sehingga akhir.
Filem ini diadaptasi dari novel RP1 yang ditulis oleh Ernest Cline yang diterbitkan pada Ogos 2011.
Antara kelab yang berada di dalam dunia OASIS
Filem RP1 menceritakan tentang kehidupan Wade Wyatt pada tahun 2045 di mana dunia semakin kehilangan sumber alam dan manusia kini hanya mampu hidup cukup-cukup makan. Dengan itu semua orang di muka bumi ni terbiasa dengan dunia virtual reality dinamakan OASIS yang dibina oleh James Halliday untuk melarikan diri dari realiti. (Kalau korang pernah bermain VR Chat atau tengok Summer Wars, its a good reference to it)
Halliday meninggal dunia tidak lama kemudian dan telah menyembunyikan 3 kunci di dalam dunia OASIS. Ketiga-tiga kunci ini hanya boleh dicari dengan memahami dan mengetahui kisah hidup Halliday di dalam game yang telah dibina. Kunci-kunci ini akan membuka sebuah portal dan memberi kuasa penuh untuk pemenang memiliki OASIS.
Euw, kerje ke? Main la VR boleh ‘Halliday’ setiap hari tak payah cari Jobs. Get it?
Hampir kesemua orang mempunyai ‘avatar’ tersendiri di dalam game tersebut malah merupakan sebahagian dari rutin harian kehidupan orang ramai. Di dalam OASIS, orang juga hidup sebagai satu komuniti dan tidak sedar apa yang sedang berlaku di dalam OASIS boleh memberi kesan impak ke atas kehidupan sebenar apabila sebuah syarikat yang ingin mendapat ketiga-tiga kunci tersebut untuk memiliki dunia OASIS dan monopoli dunia benar.
Hmm, ini cerita macam untuk gamer je. Habis tu kalau nak bawak orang yang tak minat game boleh enjoy ke? Ke movie ini best sebab based on video games?

Bahasa dan Terma Gaming
Ya terdapat sangat banyak terma dan keyword yang sering digunakan oleh gamers yang digunakan di dalam filem ini dan mungkin tidak dapat difahami oleh orang awam seperti ‘lootbox’, ‘respawn’, ‘easter egg’, ‘clan’ dan pelbagai terma gaming lagi. Namun filem ini dapat menyampaikan maksud dan cara pengunaan ayat tersebut dengan baik sekali. Ha, lepas ini kawan-kawan sekolah/officemate dalam friendlist mungkin faham status update kita yang berbahasakan terma game.
Gaming Culture Terkini
Ramai mungkin tidak memahami kenapa clanning-up dan running solo membuat banyak perbezaan dalam bermain video game. Di dalam filem RP1 ada menceritakan tentang seorang pemain game yang OP (over-powered) sering bersiaran langsung di “Twitch” dan para gamer lain akan menonton dan mengkaji cara bermain pemain tersebut untuk memperbaiki kemahiran diri serta mengkaji bagaimana nak mendapatkan klu ke kunci tersebut.
Turut diceritakan adalah sebab kenapa gamer menyembunyikan identiti di dunia sebenar dan mempunyai persona lain yang melambangkan identiti dalaman dalam game. Tetapi ini juga membawa kepada masalah “cat-fishing” yang boleh nampak di dalam filem tersebut. Juga penting untuk kita mengetahui limit untuk bermain game dan menjalankan kehidupan sebenar walaupun betapa teruknya kehidupan di dalam realiti. Oh ya, please make sure jangan letak password merata.

Aksi dan Grafik
Just FYI, saya belum habis tutup mulut ternganga dari keluar wayang malam semalam sampai bangun pagi ini. Full action-packed, dari awal sampai habis. Penggunaan CGI yang pelbagai macam dari 8-bit, neon, realistic hingga 3D.
Walaupun di luar OASIS, dunia dystopia yang semakin tandus tetap kelihatan mengagumkan. Avatar di dalam OASIS boleh di-custom mengikut kesukaan sendiri, avatar watak utama Wade Wyatt yang lebih dikenali sebagai Parzival membawa kita kembali ke nostalgia filem Final Fantasy: Advent Children. Haa berapa banyak easter egg korang boleh jumpa di dalam filem ini?
Movie ini hanya dalam paparan 2D dan tiada 3D di pawagam. Baru ingat nak masuk merasa macam dalam dunia VR!
Saya bukan Vaan dari Final Fantasy ataupun Jack Frost.
Muzik dan Bunyi
Dari chiptunes hingga ke ambient sound yang digunakan, kita bagaikan berada dalam filem tersebut. Efek bunyian diguna cukup immersive mengikut grafik. Menonton di pawagam bersama surround 7.1 memang puas. Banyak bunyi game lain yang ikonik seperti Pacman, Tracer dari Overwatch namun kemungkinan aksi terlalu intense sampai tak perasan lagu lagu dimainkan ketika movie ini berlangsung. Soundtrack tenggelam, tak macam skor-skor Hans Zimmer.
https://www.youtube.com/watch?v=kMlgirtHBmg
Jalan Cerita
Story tak complicated dan lightweight, straight forward. Penuh dengan gelak tawa dan inside joke untuk para gamers. Pengenalan karakter yang menarik. Filem ini memang ‘fresh in the market’ di mana ia tidaklah sangat menyerupai jalan cerita yang lain di mana kita boleh agak apa jadi. I mean obviously motif cerita ini untuk mencari ketiga-tiga kunci tersebut tetapi cara mereka mencari clues kepada kunci seterusnya amat keencaaang.
Dari bermula sehinggalah ke 2/3 cerita ini aksi memang tidak penat. Sebelum sampai ke puncak klimaksnya agak tenggelam sedikit dengan dilemma mellow. Semestinya, ending dia memang memuaskan.
Haaa nak tahu dengan lebih mendalam? Apa yang best for gamer? Jom sembang sikit intipati dalam movie ni.
Spoilers ahead! Kalau belum tengok jangan baca!
Buku vs Movie
Di dalam buku yang dikarang, filem ini mempunyai banyak pengaruh 80’s retro game. Manakala di dalam movie ini juga mempunyai pelbagai karakter lain yang luar dari era retro seperti Tracer dari Overwatch dan Harley Quinn dari Injustice (skin-wise, bukan yang zaman nampak mcm badut dari komik 80’an). Tetapi keseluruhan filem tersebut tetap mengagumkan dengan adanya tambahan karakter lain. Lagi ramai lagi meriah bukan?

Konsep Easter Egg
Kesemua kunci-kunci yang tersembunyi mempunyai cara-cara tersendiri untuk mendapatkannya. Mencari dengan mata sahaja tak akan jumpa. Bukan setakat jalan cerita sahaja mempuyai easter egg, seluruh filem tersebut mengandungi pelbagai elemen tersembunyi yang mengandungi details dari tajuk-tajuk retro blockbuster apabila kita betul-betul fokus.
Bagaimana kalau theory Soul Stone MCU tu bukan dekat Wakanda sebenarnya, tetapi sebenarnya Easter Egg dalam movie ini? Easter eggception.
Kehidupan di Dalam Game vs Realiti
Macam kita semua yang berada di dunia realiti dan sering bermain online dengan rakan-rakan, samalah di dalam movie ini. Cuma dalam filem ini, ‘coins’ yang digunakan di dalam OASIS, juga boleh membeli barangan di dunia sebenar. Syarikat IOI telah mencipta pelbagai 3rd-party gaming gears untuk experience yang sepenuhnya di dalam OASIS.
Disebabkan masyarakat sangat obses dan juga mengharapkan penjanaan bisnes di dalam dunia VR sehingga sanggup berhutang, IOI menangkap dan memaksa mereka yang berhutang dan berkerja secara paksa di program loyalti mereka. IOI yang ingin mendapatkan ketiga-tiga kunci tersebut supaya dapat mengambil alih OASIS, telah membangunkan sebuah revolusi kepada pemain tegar yang ingin menyelamatkan dunia OASIS dan juga dunia sebenar dari dimonopoli oleh tangan pihak jahat.
Sedar tak sedar di dalam kehidupan seharian kita, penjualan barangan in-game seperti di dalam DoTA, CS:GO, IMVU, Second Life dapat menjana duit di dalam realiti walaupun barangan tersebut virtual.
Membunuh/melawan pihak lawan akan berkecai menjadi “coins”. Farming mode on!
Clan Itu Adalah Identiti Dalam Komuniti
Mereka yang tidak bermain game secara online, mungkin tak akan faham dan bertanya ‘penting sangat ke clan? Alah group je pon’.
Kepada gamers, clan ini bukan setakat member yang melepak online satu discord/party-chat pagi petang siang malam. Bagi penullis yang bermain online game dari kecil, clan ini bukanlah perkara yang kecil malah merupakan sebuah kebanggaan dan reflects your identity. Setiap clan mempunyai pendirian dan ‘role’ masing masing dan tolong-menolong antara satu sama lain – membentuk sebuah ekosistem kehidupan di dalam satu komuniti.
Kehidupan komuniti miskin sebenar yang ditindas dalam filem RP1 menunjukkan dunia pada tahun 2045 semakin gersang.
Kepercayaan Berkawan/Bercinta Online
Filem mana tak ada kisah cinta, kan? Tipulah korang tak pernah ada crush dekat seseorang online walaupun tak pernah jumpa. Namun, kita tetap melihat member kita yang online itu ibarat sudah kenal bagaikan saudara. Di dalam movie ini, anda tidak patut memberitahu identiti sebenar di dunia realiti ha, nanti kene kecam. Takde keyboard warrior, diorang betul datang ketuk bagi mati real life takde respawn.
Amazing juga bila last minute dapat jumpa clan member buat kali pertama. Mesti korang pernah terkejut, member perempuan itu sebenarnya lelaki, budak paling OP itu adalah 14 tahun, kan? Tapi tak kisah pun sebab bila dalam game kita semua sama… kecuali skill yang menjadi keutamaan. Tak kisahlah dalam real life CEO atau Presiden, kalau dalam game kau noob, maka kau noob lah.

Ikon retro zaman New Hollywood dan apa yang tidak ada
Yasss. Kita semua excited tengok kesemua karakter nostalgia pop ikon retro di dalam satu filem. Mana lagi nak tengok Godzilla dan King Kong berperang sekali sambil Hello Kitty dan Dear Daniel berjalan dengan comel di tepi jalan. Disebabkan Disney telah membeli hak atas Marvel dan Star Wars so kita hanya mampu melihat kebanyakan karakter komik yang ikonik dari DC dan mendengar ayat ‘Millenium Falcon’ sahaja. Namun barangan yang digunakan di dalam filem tersebut contoh ‘1 life up’ coin dari Mario dan ‘Holy Grenade’ dari Worms memang membawa zaman throwback. Sayangnya, teringin pulak tengok orang guna ‘Dubstep Gun’ dari Saints Row. Mesti lagi pecah.

Haa itu sahaja, nak bagitau lebih nanti tak best pulak, kan? Nanti dah tengok drop a comment and gitau apa pulak pandangan korang.
Boleh Tonton
 +  Sesuai untuk semua orang awam tengok sama ada gamer atau tidak
 +  2/3 filem dipenuhi aksi
 +  Mengajar non-gamers memahami jiwa gamers
 +  VFX yang mengagumkan dari pelbagai aspek
 +  Story straight forward dan tak berat nak tengok
 +  Kembali kepada zaman nostalgia
Boleh Blah
 –  Muzik skor tak memorable selain dari trailer
 –  Aksi makin kelam sebelum klimaks filem
 –  Tidak ada di dalam format 3D movie


Hideo Kojima Pamerkan Set LEGO Istimewa Horizon: Zero Dawn

Saksikan koleksi-koleksi set LEGO Hideo Kojima ini.

Kita semua pasti sudah mengetahui bahawa game terbaru daripada Hideo Kojima, Death Stranding bakal menggunakan enjin game yang direka Guerrilla Games, iaitu enjin game yang sama bagi membangunkan Horizon: Zero Dawn.
Terbaru, Kojima di laman Twitter-nya telah mempamerkan set-set LEGO istimewa, membentuk Tallneck, sebuah robot yang pernah ditunjukkan dalam trailer Horizon: Zero Dawn. Beliau telah memuatnaik beberapa gambar set-set LEGO ini yang pada mulanya belum dipasang, dan kemudian ia telah siap dicantumkan, membentuk Tallneck yang sangat kemas.
https://twitter.com/Kojima_Hideo/status/817667504889741314
https://twitter.com/HIDEO_KOJIMA_EN/status/817759628347916288
Sebenarnya, set-set LEGO istimewa daripada Horizon: Zero Dawn ini mempunyai kisahnya yang tersendiri. Ia pada awalnya direka oleh seorang peminat bernama Wayne de Beer. Tertarik dengan rekaan beliau, pengurus komuniti Guerrilla Games telah memanggilnya ke studio untuk mengajarkan kepada mereka bagaimana untuk mencipta set LEGO bertemakan Horizon: Zero Dawn tersebut. Dan seterusnya kini, ia telah berada di tangan pencipta Metal Gear Solid, Hideo Kojima, jauh di negara Jepun.

Dengan gambar-gambar yang dimuatnaik oleh Kojima ini, adakah Guerrilla Games bakal mengeluarkan set LEGO rasmi untuk Horizon: Zero Dawn? Pasti ramai peminat di luar sana yang ingin membuat koleksi LEGO berbentuk robot-robot mekanikal masa hadapan ini, ya tak?


Saksikan Trailer Baru ‘Selamat Datang Ke Redfall’ – Game Open-World Co-Op Dari Bethesda

Redfall merupakan game first-person shooter open-world yang boleh dimainkan secara co-op sehingga 4 orang pemain.
Game akan datang daripada Bethesda ini akan dilancarkan pada 2023 untuk PC dan Xbox.


Satu Lagi Game Smartphone Dari Square Enix, Jom Tengok Trailer Dramatic RPG Kamitsuri!

Selepas menunjukkan teaser pada Jumaat lepas, Square Enix telah mengumumkan Dramatic RPG Kamitsuri untuk iOS dan Android! Ianya akan keluar di Jepun pada musim panas ini.

Game ini akan menceritakan tentang waves(light) dan calms(darkness) yang melibatkan 8 juta dewa-dewi. Korang boleh pre-register dekat website ini!
Di samping itu, game ini juga akan menerima adaptasi manga melalui aplikasi manga untuk smartphone, Manga One.

Tak lupa juga, korang boleh lihat trailer untuk game ini di bawah!

Rajin betul Square Enix menghasilkan game untul platform mobile/smartphone sekarang. Baru-baru ini, mereka menghasilkan beberapa game sebegini seperti Cosmos Rings untuk Apple Watch, Samurai Rising sebuah game RPG dan Final Fantasy Brave Exvius yang membawa gamers kembali ke era gaming Final Fantasy klasik!


Penipu Di PC Buatkan Pemain Call of Duty: Warzone Di Konsol Tutup Crossplay

Fungsi cross-play yang terdapat dalam Call of Duty: Warzone dan Modern Warfare telah membenarkan para pemain di ketiga-tiga platform — PC, PS4 dan Xbox One — main bersama.
Kelebihan yang ada pada mereka yang menggunakan keyboard/mouse berbanding yang menggunakan controller sebenarnya tidak menjadi isu yang terlalu besar kerana pemain konsol masih lagi mampu bersaing dengan pemain PC secara sihat. Sebaliknya, mereka yang menipu (cheating) telah mengganggu keharmonian ini.
PC sememangnya satu platform yang cukup mudah untuk melakukan penipuan berbanding di konsol. Selepas menemui ramai pemain di PC yang menipu, para pemain di konsol telah menutup kebenaran untuk meletakkan mereka dalam matchmaking cross-play bagi mengelakkan mereka bertemu dengan pemain di PC.
Di sebalik kenyataan Infinity Ward yang telah mengharamkan (ban) lebih daripada 70,000 pemain yang menipu serta mengatakan yang mereka tiada toleransi terhadap penipu, masih ramai pemain konsol yang merungut kerana sentiasa menemui penipu apabila menghidupkan fungsi cross-play.

We've now issued over 70,000 bans worldwide to protect #Warzone from cheaters. We're continuing to deploy dedicated security updates and work continues on improving in-game reporting. We'll share more details soon. We are watching. We have zero tolerance for cheaters.
— Infinity Ward (@InfinityWard) April 13, 2020
Antara cara penipuan yang paling banyak digunakan ialah aimbot seperti yang boleh disaksikan di bawah:
 Sad that crossplay has come to this… from modernwarfare

Macam mana pula dengan korang yang bermain di konsol? Membenarkan cross-play atau menutupnya sahaja? Sekiranya membenarkan, ada terjumpa dengan penipu-penipu ini?
Terima kasih, Eurogamer.


Razer Memperkenalkan Project Ariana, Bakal Bawa Dunia Pra-VR Kepada Seluruh Bilik

Pelbagai perancangan diumumkan Razer di CES 2017.

Razer Chroma, sebuah teknologi lighting yang dibawakan Razer kini akan ditampilkan dengan rakan kongsi daripada pihak ketiga (3rd party partners). Di samping itu, Razer turut mengumumkan “Project Ariana” sistem projection video direka untuk pengalaman gaming sepenuhnya yang pertama di dunia.
Project Ariana adalah projector video berdefinisi tinggi yang menggunakan kanta ultra-wide fish eye dan keupayaan pemprosesan lanjutan untuk mengembangkan pengalaman gaming kepada seluruh bilik.
Project Ariana bakal membawakan sedikit gambaran apakah masa hadapan Razer Chroma. Mengambil konsep lighting RGB kepada ruang projection dan membawakan sebuah dimensi serba baru melalui Razer Chroma, di mana ia bakal berkomunikasi dengan game dalam waktu sebenar bagi mencipta kedua-dua lighting dan kesan video.

“Project Ariana adalah rekaan konsep mempamerkan kuasa dan potensi platform Razer Chroma dalam dunia pra-VR dalam menyambungkan jurang antara gamers dan game,” kata pengasas bersama dan CEO Razer Min-Liang Tan. “Projection video, lighting pelbagai warna dan kecerdasan responsif terhadap enjin Razer Chroma sedang mengubah cara kita bermain game pada hari ini. Kami dan penerbitan dan rakan kongsi teknologi kami sedang mengusahakan solusi paparan baru paparan yang lebih mengagumkan pada hari esok.”


Tarikh Pelancaran Horizon Zero Dawn Ke PC Diumumkan, Saksikan Trailer Memukau Ini

Pada Mac lalu, Sony dan Guerrilla Games telah mengumumkan secara rasmi bahawa game yang pada asalnya adalah eksklusif untuk PS4, Horizon Zero Dawn akan dilancarkan ke PC.
Terbaharu, mereka telah mendedahkan tarikh pelancaran game open-world futuristik itu. Horizon Zero Dawn akan dilancarkan ke Steam dan Epic Games Store pada 7 Ogos 2020.
Edisi yang akan dilancarkan ke PC ini ialah Complete Edition, bermakna, pemain akan mendapat sekali DLC The Frozen Wilds.
Guerrilla mengumumkan tarikh pelancarannya ini dalam satu video terbaharu yang dikeluarkan. Dalam video ini, ia memaparkan gameplay dan grafik versi PC yang cukup memukau, serta mendedahkan bermacam settings untuk pemain sesuaikan dengan PC masing-masing, seperti sokongan ultra-wide, pengubahsuaian grafik yang lebih mendalam dan banyak lagi.
Jom tonton trailer ini:

Melihat apa yang Guerrilla mampu lakukan terhadap grafik dari game yang pada asalnya dilancarkan pada 2017 ini, kami semakin tidak sabar untuk melihat apakah yang mereka mampu lakukan dalam Horizon Forbidden West untuk PS5 kelak.


Trailer Quake Champions Terbaru Dibintangi Oleh Nyx, Awek Brutal Dengan Kebolehan Menghilang

Bethesda turut mengumuman bahawa Quake Champions akan menggunakan konsep free-to-play.

Nyx adalah salah sebuah watak yang bergantung pada kebolehan Ghost Walk yang membolehkan dia untuk bergerak dalam dimensi lain, dimana boleh digunakan secara offensif dan juga defensif.
Dalam temubual dengan Polygon, pengarah kreatif bagi Quake Champions telah menyatakan bahawa Ranger boleh didapati secara percuma tetapi untuk meng-unlock class lain, pemain akan dicas.
Menurut beliau, keputusan ini telah dipilih dalam usaha untuk memenangi hati peminat-peminat siri ini disamping pada masa sama untuk mengundang pemain-pemain baru.
Mungkin inilah langkah terbaik memandangkan saingan genre masa kini seperti Battlefield, Call of Duty, dan Overwatch. Jadi, apakah pendapat korang? Adakah ini satu langkah yang bijak untuk memperkenalkan kembali siri Quake?


Kira-Kira Lebih 2,000 Game Digital Akan Hilang Selepas Penutupan PS Store Di PS3, Vita, PSP

Bagi yang terlepas berita ini, Sony secara rasminya telah mengumumkan bahawa bermula Julai ini, PlayStation Store di PS3, PS Vita dan PSP akan ditutup.
Walaupun sebilangan besar pemain sudah tidak lagi bermain di platform-platform ini, terdapat sebilangan kecil yang mungkin terkesan dengan penutupan ini.
Menurut analisis yang dikeluarkan oleh VGC, terdapat lebih daripada 2,000 game digital-sahaja (yang tiada keluaran disk fizikal) akan hilang buat selamanya apabila PS Store ditutup di platform-platform ini.
Walau bagaimanapun, jangan terkeliru. Game-game ini hanya hilang jika pemain tidak membelinya sebelum penutupan store tersebut. Sekiranya pemain sudah memilikinya, pemain dibenarkan untuk muat-turun dan mainkannya pada bila-bila masa kerana ia sudahpun berada dalam akaun pemain.
Menurut VGC, daripada senarai lebih 2,000 ini, majoritinya masih boleh didapati di PC dan konsol-konsol lain (termasuk konsol PlayStation lain).
Namun, sekitar 120 game benar-benar akan hilang buat selamanya kerana ia merupakan game eksklusif yang hanya boleh didapati di PS3, Vita atau PSP, antaranya:
Infamous: Festival of BloodEchochrome IILumines SupernovaThe Last GuyRainTrash PanicPainPixelJunk RacersTokyo JungleTxKMotorStorm RC
Beberapa game pula akan bertukar menjadi eksklusif yang hanya boleh didapati di konsol-konsol Xbox seperti Beyond Good & Evil HD, Lara Croft and the Guardian of Light serta kedua-dua game Bionic Commando.
Berikut ialah pecahan game yang bakal hilang mengikut platform, yang mana ia dijumlahkan sekitar 2,200 game:
Kira-kira 630 game Vita digital-sahajaKira-kira 730 game PS3 digital-sahajaSebilangan kecil game PSP digital-sahaja293 PlayStation Minis336 PS2 ClassicsKira-kira 260 PS1 Classics (khususnya di PSP dan Vita)
Jadi, apa reaksi korang terhadap analisis ini? Adakah ini satu langkah kurang bijak daripada Sony yang akan memberi kesan kepada industri gaming secara amnya? Atau sudah sampai masanya store-store ini menutup tirainya buat selamanya?


Astro Boy: Edge of Time: Karakter-Karakter Osamu Tezuka Bakal Dijadikan Karakter Game!

Selepas teaser website dilancarkan selama beberapa hari, akhirnya projek game terbaru berdasarkan karakter-karakter Osamu Tezuka diumumkan!

https://ksr-video.imgix.net/projects/2587996/video-697130-h264_high.mp4
Osamu Tezuka seringkali dinamakan sebagai godfather manga dengan karya-karya klasik beliau yang mencorak penceritaan dalam medium komik, ilustrasi dan animasi. Kini karakter-karakter tersebut akan dijadikan watak di dalam digital collectible card game bernama Astro Boy: Edge of Time!

Astro Boy: Edge of Time akan menjadi sebuah crossover yang akan menampilkan KESEMUA karakter-karakter Tezuka seperti Astro Boy, Black Jack, Phoenix, Hyakkimaru, Ambassador Magma dan banyak lagi.

Berlangsung di sebuah bandar cyberpunk di masa hadapan bernama Sprawl, Astro Boy dan ahli-ahli kumpulannya akan dibawa ke bandar tersebut yang terletak di luar aliran masa bagi memerangi kuasa kejahatan!

Collectible card game ini akan memerlukan korang membina sebuah deck yang terdiri daripada pelbagai karakter Tezuka dan berperang menentang pemain lain dan juga A.I.
Yang paling menarik, semua karakter tersebut akan diberi nafas baru melalui rekaan yang diperbaharui dan sesuai dengan ciri karakter manga masakini! Antara artis-artis dan illustrator-illustrator yang bakal terlibat adalah Hiroya Oku (Gantz), Satoshi Yoshioka (Snatcher, Policenauts) dan Hiroaki (The King of Fighters, Street Fighter 4, Advance Wars: Days of Ruin).

Beberapa nama lain turut diumumkan akan terlibat di dalam projek ini adalah Seiichiro Hosokawa (.hack series), Nekoshowgun, Goichi “Suda 51” Suda (Grasshopper Manufacture) dan ahli muzik  Akira Yamaoka dan Giovanni Giorgio Moroder.
Active Gaming Media sedang mengumpul dana di Kickstarter dengan mensasarkan 50,000 USD bagi pembangunan game ini di platform Linux, Mac dan Windows PC. Versi Android dan iOS juga akan dibangunkan!
Kalau korang berminat untuk menyumbang kepada pembangunan game ini, ataupun inginkan maklumat lanjut, lawati laman Kickstarter Astro Boy: Edge of Time.


Respawn Sahkan Pembangunan Game Star Wars: Jedi Fallen Order

Kononnya akan ceritakan zaman berdarah Jedi!

Vince Zampella, co-founder Respawn, studio yang membangunkan game Titanfall – telah mengumumkan pembangunan game Star Wars berikutnya!

Game bernama Star War: Jedi Fallen Order ini akan menceritakan apa yang berlaku di antara filem Star Wars III dan Star Wars IV – zaman di mana Jedi diburu dan dibunuh!
Star War: Jedi Fallen Order dijangka akan dilancarkan antara September – Disember 2019.


E3 2016: Reboot Kepada Prey Ini Kembali Ke Angkasa Lepas Penuh Ngeri!

Game first-person shooter yang sedang dibangunkan oleh Arkane Studios dan bakal diterbitkan oleh Bethesda ini merupakan reboot kepada Prey (2006).

Berbeza daripada game Prey (2006) yang mengandungi aspek mistik, Prey yang akan dilancarkan pada 2017 ini akan lebih memainkan aspek seram psikologi!

Prey akan meletakkan korang sebagai Morgan Yu, bahan ujikaji dalam eksperimen untuk menambahbaik spesis manusia itu sendiri. Korang akan bangkit di atas stesen angkasa Talos 1 pada tahun 2032 – dan mula mencari segala rahsia yang ada di stesen angkasa tersebut sambil menjadi buruan makluk asing!

Carilah peralatan dan gunakan logik pemikiran, senjata dan kebolehan kawalan minda korang untuk menentang bala ancaman makhluk asing yang mendatang! Prey akan diterbitkan di platform PlayStation 4, Xbox One dan PC pada tahun 2017!


Doomfist Mungkin Bukan Hero Terbaru Seterusnya Dalam Overwatch, Pengarah Mula Beri Petunjuk

Kalau bukan Doomfist, apa pula Hero yang akan dikeluarkan dalam Overwatch seterusnya?

Overwatch kini memiliki 23 Hero yang boleh dimainkan. Sejak kali terakhir Hero baru dikeluarkan, iaitu Sombra, para peminat sudah mula resah gelisah menantikan Hero ke-24 yang bakal ditampilkan dalam game ini.
Seorang pemain telah bertanyakan di forum rasmi Overwatch tentang mengapakah animasi dan emote yang sedang Blizzard cipta mengambil masa yang lama untuk disiapkan. Jeff Kaplan, pengarah game ini telah membalas pertanyaan itu dengan mengatakan mereka mempunyai banyak Hero yang sedang mereka usahakan.
Kemudian, seorang lagi pemain cuba mengusik Kaplan dengan mengatakan Kaplan boleh menyenaraikan kesemua Hero yang Blizzard sedang usahakan itu di forum ini, dan beliau berjanji tidak memberitahu sesiapa.
Jawab Kaplan, “24 adalah bukan apa yang kalian jangkakan selama ini.”
Kenyataan ini nampaknya boleh dikatakan satu info terbaru yang agak signifikan, memandangkan para peminat selama ini telah menjangkakan bahawa Hero seterusnya yang akan dibawakan ke dalam Overwatch adalah Doomfist. Walau bagaimanapun, Kaplan juga tidak mendedahkan lebih lanjut tentang perkara ini – bermakna harapan untuk kita melihat Doomfist sebagai Hero seterusnya dalam Overwatch masih belum berkubur.
Doomfist sebelum ini telah mendapat perhatian yang sangat tinggi, lebih-lebih lagi apabila pelakon terkemuka Hollywood, Terry Crews kelihatan sangat berminat untuk melakonkan suara Doomfist, seterusnya beliau turut telah melawat studio Blizzard bagi menaikkan kempennya.

Hasrat Crews ini juga mendapat sokongan Dwayne ‘The Rock’ Johnson, serta Terry Crews sendiri telah melakukan “ujibakat” dan bacaan skrip dialog bagi Doomfist. Menambah rencah kepada spekulasi ini, nama beliau telah tersenarai sebagai pelakon suara Doomfist di dalam IMDB beliau.


Fall Guys Kini Lebih Popular Daripada Grand Theft Auto V Di Steam

Fall Guys pada ketika ini merupakan game yang paling banyak dibualkan dalam komuniti gaming, sehinggakan server game ini sesak semasa hari pertama pelancaran.
Terkini, setelah beberapa hari dilancarkan, Fall Guys telah menolak Grand Theft Auto V untuk menduduki tangga tangga ke-4 di Steam sebagai game paling ramai dimainkan.

Semasa artikel ini ditulis, Fall Guys mencatatkan 101,300 pemain serentak yang sedang bermain, serta dalam tempoh 24 jam yang lalu, ia pernah mencecah 124,772 pemain serentak. Manakala GTA V pula hanya mencatatkan 72,053 pemain serentak.
Persoalan yang timbul sekarang, apakah Fall Guys mampu memecahkan tiga gergasi game di Steam — iaitu Counter-Strike: Global Offensive, Dota 2 dan PUBG?
Pastinya, bukan ini sahaja rekod yang sedang dipecahkan oleh Fall Guys. Menurut GitHyp, Fall Guys merupakan game paling berjaya semasa pelancaran yang pernah dicapai oleh mana-mana game yang pernah diterbitkan oleh Devolver Digital. Malah, Mediatonic sendiri telah mengesahkan yang dalam masa hanya 24 jam pertama pelancaran, ia telah mengumpulkan 1.5 juta pemain berdaftar.

When we say Fall Guys is experiencing a lot of traffic…We had over 1.5 million new players in the first 24 hours! 😳We're working on our first patch for the game, listening to ALL of your feedback and ideas, and are super grateful to everyone who's supported so far! ❤ pic.twitter.com/OpD714xu26— Fall Guys 👑 (@FallGuysGame) August 5, 2020

Siapa sangka, bukan? Di kala pembangun game-game AAA mengeluarkan game shooter batte royale, sebuah game comel yang seumpama Istana Takeshi akan menjadi antara game paling popular tahun ini.
Fall Guys kini boleh dimainkan di PC dan PS4.


Launch Trailer LawBreakers – Korang Cukup Skilled Tak Nak Main?

Are you skilled AF?

Dalam launch trailer ini, kita dihidangkan dengan pelbagai aksi yang cukup mengujakan yang boleh laksanakan dalam Lawbreakers. Tidak dapat kami nak terang dengan kata-kata memandangkan ianya tidak mengikut norma yang biasa dilakukan dalam rekaan game FPS, jadi pastikan korang tengok trailer dibawah.

Cliff Bleszinski, direktor bagi LawBreakers telah berkongsi melalui akaun Twitter beliau bahawa LawBreakers akan menerima respon positif.
https://twitter.com/therealcliffyb/status/894288619778842626
LawBreakers sudah boleh didapati untuk PC dan PlayStation 4.


Buang Jenama PES, Game Bola Sepak Konami Kini Hanya ‘eFootball’, Beralih Ke Model Percuma Di Semua Platform

Hari ini bakal dikenang oleh peminat tegar siri game Winning Eleven dan Pro Evolution Soccer (PES) sebagai satu tarikh yang cukup bersejarah.
Setelah membina jenama berpuluh tahun, Konami kini membuang jenama PES (apatah lagi Winning Eleven) dari game bola sepak keluaran mereka. Kini, ia hanya berjudul eFootball.

Perubahan terbesar yang dilakukan adalah daripada sebuah game penuh berbayar, eFootball merupakan sebuah game bermodelkan percuma (free-to-play). Kemungkinan besar, sama seperti kebanyakan game percuma, mode-mode yang ditampilkan adalah berbentuk menggalakkan untuk para pemain melakukan perbelanjaan dalam game.
Tiada tarikh pelancaran diumumkan, namun Konami mengatakan eFootball akan dilancarkan pada musim luruh ini (sekitar September-Disember) untuk PC (Steam), PS4, PS5, Xbox One, Xbox Series, iOS dan Android. Fungsi cross-play juga akan disokong untuk semua platform.
Buat masa ini, Konami nampaknya tidak berkongsikan secara terperinci apakah sebenarnya kandungan yang bakal ditampilkan dalam game ini, walaupun telah melancarkan laman web rasminya.
Para peminat masih lagi tertanya-tanya, adakah eFootball ini merupakan sebuah game berasingan daripada game penuh PES tahunan seperti biasa, atau ia terus menggantikannya.
Namun, daripada apa yang dinyatakan di laman web rasmi, kelihatan Konami telah meninggalkan model game PES yang lama, beralih sepenuhnya kepada model percuma ini.
“Bagi mengisyaratkan era baharu ini, kami memutuskan untuk meninggalkan jenama PES kesayangan kami dan jenamakannya ‘eFootball”, ujar Konami. “Kini kami berharap anda akan menikmati pengalaman bola sepak serba baharu yang eFootball akan sajikan.”

Daripada ‘Roadmap’ yang dikongsikan, ada kelihatan game yang boleh dimainkan secara offline (main bersebelahan secara fizikal). Namun, mode-mode lain (yang masih belum ada nama mukmamad!) kelihatan seperti akan memfokuskan kepada online.
Bagaimana dengan mode-mode tradisional lain seperti Master League, Become A Legend dan lain-lain? Sekiranya Konami benar-benar telah membuang mode-mode ini begitu sahaja, ia umpama satu tikaman belakang kepada para peminat setia siri PES dan Winning Eleven sejak sekian lama.
Lebih mengecewakan mengenangkan janji Konami pada tahun lalu terhadap PES 2022 yang menjanjikan kuasa konsol generasi seterusnya melalui Unreal Engine.


Dua Xbox One S Bundle FIFA 17 Akan Dikeluarkan Pada 22 September

Microsoft telah bekerjasama dengan EA Sports untuk mengeluarkan dua Xbox One S Bundle FIFA 17. Ia akan tiba di Australia, Eropah, New Zealand dan Amerika Utara pada 22 September.

Anda boleh mengetahui maklumatnya dengan lebih lanjut dan di mana untuk membuat tempahan awal melalui Major Nelson.
Xbox One S Bundle FIFA 17 didatangkan sekali dengan muat turun penuh game, tiga pasukan Ultimate Loans Legends, satu bulan untuk EA Access dan sama ada 500GB atau 1TB hard drive. (1TB didatangkan dengan Ultimate Team Rare Player Pack).
Konsol tersebut bakal berharga $299 (~RM1199) untuk 500GB dan $349 (~RM1399) untuk 1TB.
Pelanggan EA Access akan mendapat akses untuk bermain FIFA 17 dan mainkan story mode The Journey pada 22 September. Lima hari sebelum game itu dilancarkan.
FIFA 17 akan berada di PS3, PS4, Xbox 360, Xbox One dan PC pada 29 September 2016.


FIFA 18 Akan Diperkenalkan Secara Rasmi Pada Hari Ini, Tunggu Trailer Pengenalannya Di Sini

Awal pagi tadi, media-media sosial EA Sports telah memperkenalkan logo untuk siri terbaru mereka, FIFA 18.

Mereka telah mengumumkan bahawa pandang pertama, yang dijangkakan adalah trailer pengenalan, untuk FIFA 18 akan didedahkan pada hari ini, 5 Jun 2017. Walau bagaimanapun, masa tepat ia akan didedahkan tidak dinyatakan.
Oleh itu, korang boleh subscribe Youtube channel rasmi EA Sports FIFA untuk dapatkan notifikasi semasa video terbaru dikeluarkan nanti.
Tagline yang bakal digunakan dalam siri pada kali ini adalah “The World’s Game”.

The World’s Game.First Look: June 5, 2017#FIFA18
Subscribe to YouTube: https://t.co/RRsUn909Wu pic.twitter.com/W6hVckH3mc
— EA SPORTS FIFA (@EASPORTSFIFA) June 4, 2017
JomBaca: Bukan ‘FIFA 18’ Yang Akan Dibawakan Ke Nintendo Switch, Tapi ‘EA Sports FIFA’


Pendaftaran Garena AOV Qualifiers Kini Telah Dibuka Bagi Pemain-Pemain Di Malaysia!

Dengan jumlah wang terkumpul sebanyak RM70,000.

Pendaftaran bagi Garena AOV Qualifiers kini sudah dibuka dan ianya adalah pertandingan eSport yang pertama baginya! Dengan jumlah wang terkumpul sebanyak RM70,000, Garena berharap acara ini akan menarik minat seluruh komuniti AOV umumnya.
Sebanyak 8 peringkat saringan akan dilangsungkan di KL/Selangor, Johor, Perak, Pahang, Melaka dan Penang dalam usaha menyemarakkan pertandingan ini.

Pendaftaran boleh dilakukan di sini.


Esports Itu Tak Wujud – Menteri Jerman Samakan Dengan Aktiviti Menjahit Dan Bermain Rekorder

Perdebatan sama ada esports layak untuk dipertandingkan atau tidak ke dalam Sukan Olimpik sememangnya sudah berlarutan selama bertahun.
JomBaca: Presiden Jawatankuasa Olimpik MASIH Risau Akan Keganasan Esports – Tak Mahu Game Ganas Terlibat!

Walau bagaimanapun, sama ada korang setuju atau tidak, esports tetap akan dipertandingan sebagai acara yang memungut pingat dalam Sukan SEA yang akan berlangsung pada tahun ini di Filipina.
Terbaru, satu kenyataan dari Alfons Hörmann, presiden Persekutuan Sukan Olimpik Jerman (DOSB) mampu menggegarkan seluruh industri esports — dengan mengatakan “esports itu tidak wujud”.
“Dan ia tidak akan dimasukkan ke dalam program Olimpik,” tambah Hörmann.
Komennya ini mempunyai nada yang selari dengan Peter Beuth, Menteri Dalaman & Sukan Jerman, yang sebelum ini (dengan lucunya) membandingkan esports dengan aktiviti menjahit dan bermain rekoder. Beliau turut menegaskan bahawa yang beliau menentang keras sokongan kerajaan terhadap program-program esports.
“Idea yang mengatakan industri e-gaming sedang bersaing untuk pendanaan, saya rasakan, adalah tidak masuk akal,” kata Beuth. Malah, beliau sebelum ini turut menggesa terma “esports” itu dihentikan kerana “ia tiada kena mengena dengan sukan (sports)”.
Di sebalik dua tokoh ini yang tidak senang dengan perkembangan esports, ada sekurang-kurangnya seorang individu dalam kerajaan Jeman yang menyokong industri ini. Dorothee Bär, Menteri Negeri untuk Pendigitan Jerman, pernah berkicau di Twitter dengan mengatakan:
“Esports adalah sukan. Ia semudah itu”.

#esport ist Sport. So einfach ist das. Danke für den guten Austausch im Bundeskanzleramt @hagnow @ESL @ESBD_Verband pic.twitter.com/wUD1MBztDy
— Dorothee Bär (@DoroBaer) October 24, 2018
Terima kasih, PC Gamer.


15 Games Yang Bakal Menggegar September 2016!

September sudah tiba, peminat siri FIFA, PES, NBA pastinya tertunggu-tunggu siri favourite mereka!

The Tomorrow Children (PlayStation 4) – 6 September

The Tomorrow Children adalah sebuah game bertemakan post-apocalyptic Soviet Union dan mengisahkan kejadian selepas sebuah eksperimen rahsia untuk menyatukan minda rakyat menemui kegagalan. Pemain akan cuba menaikkan kembali ketamadunan di Soviet Union dan pada masa yang sama menentang pengaruh-pengaruh luar yang boleh memusnahkan segalanya!
Phoenix Wright: Ace Attorney – Spirit of Justice (Nintendo 3DS) – 8 September

Phoenix Wright: Ace Attorney – Spirit of Justice akan membawa pemain kembali beraksi bersama Phoenix Wright dan Apollo Justice dalam mahkamah tetapi kali ini di negara asing yang penuh misteri dan magis! Apa yang lebih menarik dalam pengembaraan Phoenix dan Apollo kali ini adalah mereka akan menentang tuduhan-tuduhan dalam mahkamah yang tidak mempunyai sistem peguam. Capcom menjanjikan siri terbaru ini akan terus mengekalkan formula yang amat diminati oleh peminat-peminatnya dan bakal mengeluarkan demo di Nintendo 3DS eShop kelak.
BioShock: The Collection (PC, PlayStation 4, dan Xbox One) – 13 September

BioShock: The Collection kembali selepas 9 tahun sejak game pertamanya dilancarkan! Francais award-winning ini amat dikenali dengan jalan cerita yang mengghairahkan. Koleksi ini termasuk sekali dengan single-player DLC yang dikeluarkan untuk setiap game BioShock. Satu peluang yang tidak patut dilepaskan untuk peminat-peminat siri ini! Memang habis shiok!
Dead Rising Triple Pack (PlayStation 4 dan Xbox One) – 13 September

Dead Rising Triple Pack pula akan membawa peluang kepada pemain untuk menikmati 3 buah game dari siri ini iaitu Dead Rising, Dead Rising 2, dan Dead Rising 2: Off the Record. Versi ini didatangkan dengan grafik yang dipertingkatkan iaitu dengan resolusi 1080 dan 60 fps.
Pac-Man Championship Edition 2 (PC, PlayStation 4, dan Xbox One) – 13 September

Pac-Man Championship Edition 2 – Membawa pemain untuk mencuba aksi baru dalam dunia Pac-Man yang penuh variasi dan warna-warni. Game ini akan mempunyai 6 mode yang mengetengahkan pelbagai rekaan level yang baru serta cabaran-cabaran yang berlainan. Di samping itu, Pac-Man Championship Edition 2 bakal mempunyai online leaderboard.
Pro Evolution Soccer 2017 (PC, PlayStation 4, dan Xbox One) – 13 September
https://youtu.be/eIhbkrdsDKU
Keluaran PES 2017 bakal membawa pelbagai perubahan berbanding versi tahun lepas. Jom baca kupasan JomGaming yang lebih mendalam dalam Suka Duka Beta PES 2017!
ReCore (PC dan Xbox One) – 13 September
https://youtu.be/WnKT9ZCGgBE
Sebuah idea baru dari Keiji Inafune, ReCore mengisahkan pengembaraan Joule Adam yang ditugaskan untuk mengkolonikan dunia asing yang masih belum diterokai. Protagonis kita ini ditemani oleh sebuah anjing robotik dan akan menerima ancaman daripada makhluk-makhluk robotik yang ganas dan sentiasa cuba untuk membunuhnya!
The Witness (Xbox One) – 13 September

The Witness merupakan sebuah open world puzzle game yang telah menerima respon positif dari komuniti dan pengkritik professional. Diinspirasikan oleh game Myst, pemain perlu menyelesaikan puzzle-puzzle untuk terus melakukan eksplorasi di pulau misteri. Pemain perlu lihat dan dengar alam sekitar untuk mendapat clue untuk menyelesaikan puzzle yang dihadapi!
Dragon Quest VII: Fragments of the Forgotten Past (Nintendo 3DS) – 16 September

Ini adalah sebuah remake bagi game PlayStation yang keluar pada 2001 lalu. Kali ini, Dragon Quest VII: Fragments of the Forgotten Past mendapat pelbagai upgrade seperti 2D ke 3D, tambahan kandungan seperti quest dan mini story, dan juga penukaran dari segi sistem pertarungan!
Destiny: Rise of Iron (PlayStation 4 dan Xbox One) – 20 September

DLC terbaru untuk Destiny ini mengisahkan pemimpin terakhir Iron Lord, Lord Saladin menyeru Guardians untuk menyelamatkan dunia lalu pergi ke Plagueland, zon PvE yang baru di sempadan Selatan Old Russia, Earth. Di sini mempunyai social space yang baru (seperti Tower, Reef) dan map PvE yang tak pernah di jelajahi seperti The Wall dan Felwinter Peak, di mana terletaknya makam The Iron Lords. Di samping itu, Bungie menjanjikan pelbagai item baru serta raid bakal disediakan untuk dinikmati oleh peminat-peminat Destiny.
NBA 2K17 (PC, PlayStation 4, dan Xbox One) – 20 September

NBA 2K17, sebuah game simulasi untuk sukan bola keranjang ini dibangunkan oleh Visual Concepts dan merupakan keluaran yang ke-18 untuk siri ini. Ia mengutarakan pelbagai upgrade dari segi grafik serta gameplay dan bakal mengutarakan Paul George, Kobe Bryant, Danilo Gallinari dan Pau Gasol sebagai pilihan-pilihan cover.

FIFA 17 (PC, PlayStation 4, dan Xbox One) – 27 September

Menampilkan game engine Frostbite yang direka oleh studio terkemuka DICE, FIFA 17 dijangkakan akan terus memberi cabaran kepada pesaing terdekatnya iaitu PES 2017. Versi kali ini akan memperkenalkan pelbagai update dari segi gameplay dan juga story mode.
Forza Horizon 3 (PC dan Xbox One) – 27 September
https://youtu.be/fTSUgXkfooA
Siri terbaru untuk Forza ini akan berfokus di Australia dan menjanjikan aksi kepada pemain melalui terrain open world yang pelbagai dan mencabar. Forza Horizon 3 akan membenarkan pemain untuk menikmati litar perlumbaan berbentuk trek, rally dan juga perlumbaan off-road. Di samping itu, Microsoft turut mengumumkan bahawa cross-play untuk Forza Horizon 3 antara PC dan Xbox One akan dibenarkan.
XCOM 2 (PlayStation 4 and Xbox One) – 27 September

XCOM 2 adalah sekuel untuk XCOM: Enemy Unknown yang dikeluarkan pada tahun 2012. Jalan cerita dalam XCOM 2 bermula 20 tahun selepas kejadian dalam XCOM: Enemy Unknown dan XCOM telah tewas dalam menentang penjajahan makhluk asing. XCOM 2 mendapat pelbagai komen positif dalam negatif dalam review di JomGaming.
Yo-Kai Watch 2 (Nintendo 3DS) – 30 September

Yo-Kai Watch 2 membenarkan pemain untuk beraksi menentang pelbagai makhluk ghaib yang berada di Jepun dengan watak protagonis yang bernama Keizo. Pada waktu yang sama, beliau juga akan berinteraksi dengan beberapa makhluk ghaib yang lebih mesra dan tidak berbahaya dalam mengungkai masalah-masalah yang dihadapi oleh dia dan komunitinya!

Jadi, apakah game yang bakal korang dapatkan September ini? Pasti ramai yang menanti game-game bergenre sukan yang bakal membanjiri pasaran tidak lama lagi.